Dodik: U Briselu i o šansama BiH za status kandidata za članstvo u Uniji - Glas Srpske\nSrna 22.01.2019 22:56\nSarajevo - Predsjedavajući Presjedništva BiH Milorad Dodik izjavio je da očekuje da će naredne sedmice u Briselu čuti od evropskih zvaničnika kakve su šanse BiH da u ovoj godini dobije status kandidata za članstvo u EU.\nOn je izrazio žaljenje što čelnim ljudima EU neće moći da prezentuje “dobra dešavanja u BiH”.\n“Malo šta nosimo u Brisel. Nismo odgovorili na sva pitanja iz Upitnika i to je nešto što je loše. Nismo formirali vlast na nivou BiH, Reformska agenda nije do kraja sprovedena, a imamo zastoj sa Međunarodnim monetarnim fondom i sa realizacijom Pisma namjere”, rekao je Dodik za Televiziju “Al džazira Balkan”.\nOn smatra da će na sastanku u Briselu, na koji odlazi sa druga dva člana Predsjedništva BiH Šefikom Džaferovićem i Željkom Komšićem biti riječi i o vlasti u Federaciji BiH koja takođe nije formirana, kao ni u pojedinim kantonima.\n“Vjerujem da smo sposobni da odvojimo evropski od atlantskog puta. Republika Srpska ima jasan stav što se tiče evropskih integracija - ona ih želi. Pozdravili smo formiranje mehanizma koordinacije koji je ranije donesen i usvojen, a u okviru njega možemo da dođemo do rješenja kao što se pokazalo u nekim ranijim periodima”, rekao je Dodik.\nOn je istakao da je za sve to potreban i efikasan Savjet ministara koji treba da bude mjesto okupljanja i sprovođenja mehanizma koordinacije po svim pitanjima.\nDodik smatra da će u Briselu biti razgovarano i o regionalnoj saradnji za koju kaže da bi trebalo da bude na većem nivou, dodajući da vjeruje da isti stav imaju i Džaferović i Komšić.\n“Moja politika, a vjerujem i ostala dva člana Predsjedništva BiH, jeste da se postigne što veći stepen regionalne saradnje. To smo i učinili na jednoj od prvih sjednica kojih je do sada bilo četiri. Pozvali smo sve predsjednike država iz regiona u posjetu BiH, a što se tiče evropskog puta, usvojili smo i jednu izjavu, čime smo jasno označili da novi sastav Predsjedništva želi da radi na onome što jesu evropske integracije”, rekao je Dodik.\nDodik: Niko ne može pobijediti uslovljavanjem\nPredsjedavajući Predsjedništva BiH Milorad Dodik izjavio je da u BiH niko ne može pobijediti uslovljavanjem i da je to promašena politika, te da pitanje puta ka NATO-u nije na dnevnom redu, već da je to formiranje organa BiH.\nDodik je za “Al džazira Balkan” ocijenio da su ona pitanja o kojima ima saglasnosti u BiH važnija od onih o kojima saglasnosti nema, poput pitanja NATO-a.\n“Vjerujem da evropski put još okuplja sve političke strukture u BiH i da možemo da radimo na pitanjima reformske agende u vezi sa ekonomskim pitanjima koja su u nadležnosti različitih nivoa vlasti - od zajedničkih institucija sve do entiteta, odnosno sve do opština”, ocijenio je Dodik.\nOn je istakao da bi trebalo učiniti sve da se ojača fiskalni i finansijski sistem u BiH, uključujući i afirmisanje uloge Centralne banke BiH koja bi trebalo da podrži razvoj društva u cjelini svojim operacijama na unutrašnjem tržištu.\n“To su stvari o kojima se slažemo”, konstatovao je Dodik i dodao da bi funkcionisanje institucija BiH trebalo da bude u većem interesu onih koji stalno zagovaraju stabilnu BiH, nego Republici Srpskoj.\nDodik je podsjetio da je davno istekao rok od 15 dana za imenovanje kandidata za predsjedavajućeg Savjeta ministara.\n“Ono što je nesporno, što je bilo jasno nakon konsultacija sa svim političkim partijama, jeste da kandidat bude Srbin i mi smo kao najveća parlamentarna grupa iz Republike Srpske rekli da je to Zoran Tegeltija. Nismo čuli ime ni jednog drugog kandata sa bilo koje strane”, rekao je Dodik.\nPrema njegovim riječima, potrebno je formirati Savjet ministara i u okviru njega graditi zajedničke politike i diskutovati o razlikama u BiH.\nOn je podsjetio da u BiH postoje različiti pogledi na istoriju, pa tako i na pitanje puta ka NATO-u ili centralizacije.\n“Mi smatramo da visoka autonomija dobijena Ustavom BiH treba biti sačuvana što se tiče Republike Srpske. U istoriji nema primjera da su visoko autonomne, federalne jedinice poput Republike Srpske izgubile ili same ukinule svoje autonomije, one su je po pravilu ojačavale i postavljale na sadržajno viši nivo”, istakao je Dodik.\nPredsjedavajući Predsjedništva BiH ponovio je svoj stav da je situacija u BiH zbog prisustva visokog predstavnika neuporediva sa drugim zemljama.\n“Mi imamo prisustvo i protektorat međunarodne zajednice i tu postoji visoki predstavnik žna čekanjuž, koji je dokaz više nekog nepovjerenja međunarodne zajednice u BiH, nego što je to dokaz njihove pomoći BiH”, istakao je Dodik.\nPrema njegovim riječima, međunarodna zajednica ne pomaže BiH, zbog čega visoki prestavnik odavde mora da ode, kao što mora da odu trojica sudija iz Ustavnog suda BiH kako bi bio formiran suvereni Ustavni sud u kojem bi odlučivali državljani BiH.\n“Tako se i moglo desiti da Ustavni sud postane organ koji kreira i donosi Ustav i mijenja ga, a ne da bude onaj koji tumači Ustav”, dodao je Dodik.\nOn je istakao da je spreman da se raščiste sve nejasnoće u BiH, uključujući želje Bošnjaka i Hrvata, koji se osjećaju majorizovanim i poniženim.\n“Tako isto očekujem da će se razumjeti i srpska strana, koja poštuje Ustav i Dejtonski sporazum”, dodao je Dodik.\nKao predsjednik SNSD-a on je rekao da će ova stranka učestvovati u izmjenama Izbornog zakona BiH koje zagovara HDZ.\n“SNSD će učestvovati u tome i mi smo spremni da to podržimo. Mislim da bi trebalo da se onemogući da predstavnici jednog naroda biraju predstavnike drugom narodu i tu je hrvatski narod u pravu”, poručio je Dodik.\nOn je dodao da je ustavna pozicija da Republika Srpska bira srpskog člana Predsjedništva BiH, a Federacija hrvatskog i bošnjačkog člana.\n“Srpska je rekla da ostaje pri neposrednom izboru srpskog člana Predsjedništva, ali mi ne možemo odrediti šta će biti u FBiH. To je njena odluka i mi ćemo je poštovati, kako god da se dogovore Hrvati i Bošnjaci, ali smatramo da nije dobro da se desi da jedan narod bira predstavnika drugom narodu”, zaključio je Dodik.\nPredsjedavajući Predsjedništva BiH Milorad Dodik izjavio je da predsjednik Srbije Aleksandar Vučić vodi stabilnu regionalnu mirovnu politiku, te da bi to konačno trebalo da shvate svi u BiH i da se okrenu pruženoj ruci Beograda vezanoj za saradnju sa BiH.\n“Od Vučića ste mogli samo da čujete da poštuje teritorijalni integritet BiH, da je za dobru saradnju, ali isto tako da poštuje činjenicu da u BiH postoje dva entiteta i tri naroda i sve što se dogovore dva entiteta i tri naroda on stoji iza toga. Nije rekao da treba ovakva ili onakva mjera”, istakao je Dodik.\nOn je za televiziju “Al džazira Balkan” rekao da Vučić ima niz dobrih regionalnih mjera koje treba prihvatiti i u tom pogledu realizovati.\nOdgovarajući na pitanje kakva se slika šalje okupljanjem predstavnika Srba iz regiona u Beogradu, Dodik je rekao da u tome ne vidi nikakav problem jer to rade i hrvatski državnici sa predstavnicima Hrvata iz regiona.\n“I vaši ljudi /Bošnjaci/ često putuju u Tursku, pa se tamo sastaju sa predstavnicima tih državnih organa isključivo po nekoj etničkoj, da ne kažem vjerskoj osnovi. Zašto bi sad odjednom bio problem zato što smo mi iz regiona bili u Beogradu”, upitao je Dodik.\nOn je rekao da voli Beograd i da voli da ide u taj grad, istakavši da to ne bi trebalo nikoga da vrijeđa jer on tamo ne ide da nekoga omalovažava ili da djeluje u tom pogledu.\nDodik smatra da BiH ni na jednoj strani nema potencijala za sukob, već da se potrebno okrenuti političkom dogovoru i razgovoru, dodajući da Republika Srpska nije protiv toga da bude u BiH, ali da je protiv miješanja stranaca i protiv rješenja koja su nametnuli visoki predstavnici i na taj način rušili Dejtonski sporazum.\n“Protiv toga jesmo, ali protiv ustavne BiH, onako kako je napisana u Ustavu, nismo. Mi se zalažemo za takvu BiH i meni je to savršeno jasno”, poručio je Dodik.\nKomentarišući postignuti sporazum između Grčke i /Republike Sjeverne/ Makedonije, Dodik je rekao da je riječ o dvije zemlje u kojima žive dominantni narodi, te da je ta situacija neuporediva sa specifičnom situacijom u BiH.


Završne priprema za izbore u „Sokolu“ | 058.ba\nZavršne priprema za izbore u „Sokolu“\nSSD „SOKO“ - 06. фебруара 2020.\t058.ba\nVIŠEGRAD – U srijedu, 5. februara 2020. godine, u manastiru „Svetog Nikolaja“ u Dobrunskoj Rijeci, održana je proširena sjednica Predsjedništva Srpskog sokolskog društva „Soko“, u sklopu priprema za Izbornu sjednicu društva za mandat do 2024. godine.\nNa sjednici, kojom je predsjedavao Slavko Heleta, usvojen je kratak izvještaj o provedenim izborima u Sokolovim sekcijama, te analizirane pripreme za Izbornu skupštinu „Sokola“, koja je zakazana za utorak, 18. februara u 18 časova, u manastiru Svetog Nikolaja u Dobrunskoj Rijeci.\nJednoglasno je utvrđen i prijedlog novog rukovodstva Sokola, u narednom četverogodišnjem mandatu.\nU sklopu „Sokola“, koji okuplja preko 200 članova, uspješno radi sedam sekcija: sportska „Bambi-Soko“, izdavačka, dramska, građevinska, humanitarna, recitatorska i sekcija kućne radinosti.\nGlavni finansijeri brojnih i raznovrsnih aktivnosti „Sokola“ su Mitropolija dabrobosanska i njena Izdavačka kuća „Dabar“ sa sjedištem u manastiru Dobrunska Rijeka, opština Višegrad i Zavisno preduzeće „Hidroelektrane na Drini“-Višegrad.


Kavarić: Istraživanja nafte i gasa u Crnoj Gori početkom godine | SEEbiz.eu\nKavarić: Istraživanja nafte i gasa u Crnoj Gori početkom godine\nObjavljeno: 03.01.2016 / 19:37\nPODGORICA - Unaprijeđenje makroekonomske stabilnosti i konkurentnosti biće preokupacija Vlade u narednom periodu, dok bi najveći rizici u tom smislu mogli biti problem nedostupnosti izvora finansija realnom sektoru i visok nivo nekavalitetnih kredita, saopštio je ministar ekonomije Vladimir Kavarić.\n"U cilju minimiziranja tih uticaja, i u ovoj godini ćemo nastaviti sa podsticajima investicijama i biznisu, uredbom o direktnim subvencijama za novootvorena radna mjesta, aktivnostima Investiciono-razvojnog fonda i projektom biznis zona", kazao je Kavarić agenciji Mina-business.\n"Očekujemo nastavak intenzivne investicione aktivnosti, prije svega kroz projekat gradnje autoputa, ali i projekte interkonektivnog kabla sa Italijom i prateće infrastrukture, drugog bloka Termoelektrane (TE) Pljevlja, istraživanju nafte i gasa, započetim projektima vjetroelektrana, kao i u oblasti hidropotencijala, kako malih tako i velikih", rekao je Kavarić.\n"Važno je reći da smo u ovom procesu definisali najbolje uslove za državu, prije svega kroz zakonodavstvo, gdje smo precizirali da od 63 odsto do 68 odsto neto profita naftih kompanija u fazi eksploatacije ide državi, ali i kroz evaluaciju ponuda i dijela koji se odnose na izbor komapanija, podjela teritorije i izbor obaveznog radnog programa", kazao je Kavarić.\nOn je dodao da je Vlada obezbijedila kvalitetan način valorizovanja ugljvodoničnog potencijala podmorja Crne Gore, jer je to projekat od koga će koristi imati buduće generacije.\nKavarić je saopštio da je do sada urađen ogroman posao kada je u pitanju odabir ponuđača i obezbjeđenje najbolje ponude i tehničkih uslova za realizaciji projekta drugog bloka TE.\nOn je naveo i da je javnost upoznata sa detaljima pregovora između Elektroprivrede (EPCG) i izabranog ponuđača, Škode Prahe, u dijelu koji se odnose na tehničke detalje projekta i njegovo finansiranje.\n"Ono što javnost percipira kao početak realizacije tog projekta, fizički početak radova, za nas kao Vladu znači praktično finalizaciju. Svakako da su očekivanja da će se to desiti u ovoj godini", kazao je Kavarić.\nOn smatra i da bi u pregovorima o nastavku sradnje Vlade sa italijanskom kompanijom A2A u EPCG trebalo iscrpiti sve mogućnosti kako bi se našao obostrani interes.\nKavarić smatra da je razvoj EPCG i energetskog sektora uopšte od interesa ne samo za Crnu Goru, već i za A2A, koja ima značajan udio u elektroenergetskoj kompaniji.\n"To su pitanja o kojima razgovaramo, imajući u vidu da se bliži vrijeme kad moramo da imamo jasno definisane stavove o tome u kom pravcu će se to rješavati", rekao je Kavarić.\nOn je saopštio da je italijanska Terna, koja u partnerstvu sa Crnogorskim elektroprenosnim sistemom (CGES) realizuje projekat postavljanja interkonetivnog kabla između Crne Gore i Italije, položila oko 140 kilometara kabla pod morem, dok su u toku i aktivnosti na pripremi platoa za konvertorsko postrojenje.\nKavarić je podsejtio da se obaveze CGES-a u tom projektu realizuju u tri segmenta, kroz izgradnju trafostanice Lastva i 400 kilovoltnih (kV) dalekovoda Lastva Čevo i Čevo Pljevlja.\n"Na sva tri segmenta projekta izvođači izvode intenzivne aktivnosti", naveo je Kavarić.\nOn je podsjetio da je EU, prepoznajući uticaj projekta na regionalnu povezanost i sigurno funkcionisanje kompletnog energetskog sistema, kroz Zapadnobalkanski investicioni okvir, po agendi berlinske inicijative, podržala projekat sa 25 miliona eura granta. Taj novac je namijenjen za izgradnju dalekovoda između Crne Gore i Srbije, odnosno Bosne i Hercegovine, kao i drugih projekata povezanih sa postavljanjem podmorskog kabla.\nKavarić je saopštio da su u potpunosti obezbijeđena sva sredstva potrebna za finansiranje cjelokuponog projekta, čiji se završetak očekuje do 2017. godine, kada bi kabl btrebalo da bude stavljen u funkciju.\nOn je naveo i da Vlada nastavlja aktivnosti na projektu gradnje malih hidrocentrala (mHE), gdje je trenutno u toku realizacija 21 ugovora za izgradnju 41 male hidroelektrane, ukupne instalisane snage oko 72 megavata (MW) i planirane godišnje proizvodnje oko 244 gigavat sati (GWh).\n"Očekivani nivo investicija, domaćih i stranih, na osnovu potpisanih ugovora je oko 110 miliona eura. Do sada je pušteno u rad sedam mHE, od čega u prošloj godini šest, ukupne instalisane snage oko 9,3 MW, a planirane godišnje proizvodnja oko 35,4 GWh. Okvirna vrijednost uloženih investicija na osnovu izgradnje tih šest mHE iznosi oko 15,3 miliona eura", rekao je Kavarić.\nOn je kazao da se tokom ove godine planira puštanje još četir mHE.\nKavarić je podsjetio da su radovi na vjetroelektrani Krnovo, čija je invetsicija vrijedna preko 140 miliona eura, počeli prošle godine, dok se u martu očekuje početak radova i na vjetroelektrani Možura. Vrijednost te investicije je oko 65 miliona eura.\nOn je dodao da Vlada, u cilju stvaranja uslova za izgradnju hidroelektrana na Morači i Komarnici, često ima komunikaciju i sa potencijalnim investitorima iz više država. U skladu sa tim, potpisan je Memorandum o razumijevanju između Vlade i Norinco International Coorporation, kojim se se definišu preduslovi za realizaciju projekta izgradnje velikih HE, u cilju povećanja energetskih kapaciteta i potencijala.\nKavarić je naveo i da je nedavno u Sloveniji potpisan i Memoranduma o razumijevanju između slovenačkog Ministarstva vanjskih poslova, turskog Ministarstva šumarstva i vodoprivrede i crnogorskog Ministarstva ekonomije o saradnji u oblasti hidroenergetskog razvoja Crne Gore.\nOn je, odgovarajući na pitanje o postojanju eventualne opasnost da Crna Gora izgubi sporove sa bivšim vlasnikom Kombinata aluminijuma (KAP), Centralnoevropskom aluminijumskom kompanijom (CEAC), saopštio da je država ispunila sve ugovorne obaveze oko podgoričke fabrike, kao i da je djelovala u skladu sa domaćom i međunarodnom legislativom.\n"Očekujemo da ćemo to dokazati u arbitražnom postupku", poručio je Kavarić.\nOn je podsjetio da su stečajna uprava i odbor povjerilaca KAP-a zaduženi za praćenje i realizaciju obaveza u kupoprodajnom ugovoru, kao i da Vlada ne može da se miješa u ono što su nadležnosti sudske treće grane vlasti.\n"Svakako da očekujemo da se taj proces završi kako bi novac koji je vlasnik položio na prelazni račun bio operativan", zaključio je Kavarić.\nTagovi: Vladiomir Kavarić, istraživanja nafte i gasa, TE Pljevlja, Vlada Crne Gore


74. zasedanja Generalne skupštine Ujedinjenih nacija Archives - Slika Vest\nHomeTag "74. zasedanja Generalne skupštine Ujedinjenih nacija"\nPrvi potpredsednik Vlade Srbije i ministar spoljnih poslova Republike Srbije Ivica Dačić nastavio je aktivnosti u okviru generalne debate 74. zasedanja Generalne skupštine Ujedinjenih nacija velikim brojem bilateralnih susreta. Ministar Dačić sreo se sa ministrom inostranih poslova Narodne Republike Kine Vang Jiem koji ga tom prilikom pozvao da uskoro zvanično poseti Кinu. U kraćem razgovoru […]\nPrvi potpredsednik Vlade Srbije i ministar spoljnih poslova Republike Srbije Ivica Dačić, na marginama 74. zasedanja Generalne skupštine Ujedinjenih nacija, razgovarao je sa generalnom sekretarkom Organizacije karipskih država (ACS) Džun Somer. U sadržajnom razgovoru generalna sekretarka Somer detaljno je upoznala ministra Dačića sa teškim posledicama koje su ostavili uragani tokom ove sezone. Posebno je ukazala […]\nPrvi potpredsednik Vlade Srbije i ministar spoljnih poslova Ivica Dačić se, na marginama 74. zasedanja Generalne skupštine Ujedinjenih nacija u Njujorku, sastao sa ministrom inostranih poslova Кraljevine Saudijske Arabije Ibrahimom Abdulazisom Al-Asarom. Tokom srdačnog razgovora razmatrane su teme u vezi sa bilateralnom i multilateralnom saradnjom i daljeg razvoja prijateljskih odnosa Republike Srbije i Saudijske Arabije. […]


Sat koji prepoznaje pokrete ruku - oradio.rs\nPametni satovi su zgodan dodatak za telefone, naročito kvalitniji modeli koji omogućavaju i javljanje na pozive. Međutim, šta kada je telefon u džepu, sat na ruci, a ruke pune? Samsung je razmišljao o ovoj (veoma čestoj) varijanti, koju će novi Galaxy Watch 3 rešiti na nesvakidašnji način, prenosi PC press.\nJoš jedna od korisnih opcija je detekcija pada. Ako Galaxy Watch 3 detektuje pad, zvoniće 60 sekundi. Ukoliko korisnik ne reaguje u tom periodu, sat će poslati SMS sa lokacijom i ranije snimljeni audio u dužini od pet sekundi koji će biti prosleđen predefinisanim kontaktima.\nNova linija Samsung telefona\nMesecima je kružila priča i bila najavljivana nova linija Samsung telefona, a sada se konačno se i dogodila.\nSamsung sa tri kamere na poleđini\nIako se telefon Samsung Galaxy S10 još uvek nije pojavio, glasine o njemu uveliko kruže. Jedna od njih je da…\nGledajte svemir i pišite o njemu\nAko volite astronomiju i naučna istraživanja na tu temu onda za vas imamo odličan sajt. Pritom, uz ovaj sajt i…\nGuardians of the Galaxy igrica sledeće godine\nGlasine da Telltale Games sprema igru koja će biti zasnovana na sjajnom sci-fi filmu Guardians of the Galaxy su zvanično…\nKako prepoznati "bezbedan" Samsung telefon\nKompanija Samsung i njeni veliki problemi sa telefonom Galaxy Note 7 postaju iz dana u dan sve bizarniji. Neko bi…\nGoogle uvodi "Watchlist"\nPretražujući filmove i serije preko Google pretraživača korisnici će imati mogućnost da naprave listu onoga što žele da pogledaju.


mesečni horoskop za jun 2018 | Astrologija.de | Page 4\nmesečni horoskop za jun 2018 - sve objave\nPosao: Dragi Ovnovi, Početkom meseca, 1. juna, Merkur pravi trigon sa vašim vladarem Marsom. Uspećete da se bolje organizujete u odnosima sa saradnicima i da ostvarite uspešniju komunikaciju i koordinaciju. U prvoj dekadi juna nailazićete na nekorektne\nPosao: Dragi Blizanci, Venera 2. juna pravi trigon sa Neptunom koji se nalazi u vašem polju posla i karijere. Imaćete dobar osećaj u šta treba da ulažete novac kako biste ostvarili bolji profit i uvećali vašu zaradu.\nPosao: Dragi Lavovi, U prvoj dekadi juna, posebno na samom početku meseca, očekuje vas uspeh u poslovima koji su povezani sa zdravstvom, farmacijom i službama za pomoć drugima, kao što je socijalna služba i slično. Venera koja\nPosao: Drage Device, Merkur koji vlada vašim poljem posla i karijere praviće 1. juna trigon sa Marsom. Bićete efikasni u pružanju raznih vidova poslovnih usluga, posebno ako se bavite nekim vidom servisiranja, kao što je servis kompjutera,\nPosao: Drage Vage, Početak meseca juna donosi vam više angažovanja na poljima zabave, sporta, svim poslovima u kojima se traži kreativnost, dizajnu i u radu sa decom. Ostvarićete dobitke jer ćete imati dobar osećaj za investicije, a\nPosao: Dragi Škorpioni, Merkur će praviti konjunkciju sa Suncem 6. juna. Započećete sa novim finansijskim planovima i naći ćete način da bolje i efikasnije organizujete priliv i odliv novca sa vašeg računa. Ugovorićete nove sporazume u vezi\nPosao: Dragi Strelčevi, Merkur koji vlada vašim poljem posla i karijere praviće 1. juna trigon sa marsom i doneće vam uspeh u pregovorima oko novih projekata. Uspeh ćete ostvariti na poljima komunikacija i saobraćaja. 6. juna će\nPosao: Dragi Jarčevi, Venera koja vlada vašim poljem posla i karijere pravi na početku juna trigon sa Jupiterom i Neptunom. Imaćete uspeha u poslovnim pregovorima i u odnosima sa saradnicima. Bićete dobro organizovani na poljima timskog rada


Cinema City - Preporučujemo!\nFilm „Šešir profesora Koste Vujuća“ možete pogledati u Srpskom narodnom pozorištu od 17.30h. Ovo je priča o neverovatnom profesoru Kosti Vujiću, dobroćudnom osobenjaku i hedonisti, pedagogu posebne vrste i o neverovatnom razredu maturanata Prve muške gimnazije koja će postati istorijsko oličenje epohe. Od 20h na istoj lokaciji očekuje vas film “Ustanička ulica” Miroslava Terzića i priča o tome ko je Grbavi, ko ga prati, ko je u smrtnoj opasnosti, ko je kriv a ko nedužan.\nNe propustite jedinstvenu priliku da pogledate višestruko nagrađivani film “Na ćumur” Andreasa Drezena, od 18 časova u Arena Cineplexu - sala 4 . Junaci ove nemačke drame preispituju svoje životne faze i iznenada postaje jasno da su mala čuda moguća – samo ukoliko u njih verujete! Na istoj lokaciji od 23 časa očekuje vas film “Strast”, mađarska drama zasnovana na temi pronađenoj u romanu Jamesa M. Caina Poštar uvek zvoni dva puta.\nKako izgleda život jednog radnika na kamenolomu, jedne spremačice, jedne sredovečne žene i jedne male devojčice, koji žive na malom i izolovanom ostrvu na Baltičkom moru pogledajte u filmu “Persona Beach”. Ova švedska drama prikazuje se od 21 čas u Kulturnom centru Novog Sada. Film “Beket” Davida Manulija možete pogledati od 23 časa na istoj lokaciji. Ovo je priča o tome šta se dešava kada se dva junaka koja se ranije nisu znala, susretnu na autobuskoj stanici u nedođiji, u svetu bez ljudi, na Zemlji na kojoj je ostalo svega nekoliko preživelih.\nU Kulturnom centru Novog Sada očekuju vas u okviru takmičarske selekcije Up to 10.000 bucks filmovi “Kamp”, “Invalidus”, “Ja sam svoj život posložila”, “Jednosmerna ulica” i “Toplo letnje veče”. Projekcije počinju od 19 časova, iskoristite priliku da pružite podršku mladim autorima i izaberite svog favorita!


Poziv na panel “Energija, klimatske promjene i kvalitet zraka u službi razvoja bh. privrede” – Privredna komora Unsko-sanskog kantona\nPoziv na panel “Energija, klimatske promjene i kvalitet zraka u službi razvoja bh. privrede”\nZadovoljstvo nam je pozvati Vas na panel u organizaciji P/G komore Federacije BiH (Udruženje za obnovljive izvore energije) i Privredne komora USK, a u saradnji sa firmom CETEOR iz Sarajeva pod nazivom “Energija, klimatske promjene i kvalitet zraka u službi razvoja bh. privrede”. Održavanje panela podržava njemačka Fondacija Konrad Adenauer.\nPanel će se održati:\n15.09.2017.g. (petak), sa početkom u 10:00 u Sali A, 1. Kat, Sajmište, SD Luke, Bihać\nRazvoj energetskog sistema u BiH svakako treba analizirati i kao mogućnost i priliku za najbrže pokretanje privrednih tokova u zemlji, što je u kontekstu politike EU čiji su ciljevi: smanjenje troškova za energiju, povećanje sigurnosti snabdijevanja, zapošljavanje, te suzbijanje klimatskih promjena.\nPanel ima za cilj povećanje tehničkih znanja i sposobnosti u oblasti energije i klimatskih promjena, radi lakšeg prilagođavanja rastućim trendovima i potrebama u kompanijama. Smatramo da će se pružiti nova saznanja o razvoju energetike, posebno podsticanju korištenja obnovljivih izvora energije i primjeni energijske efikasnosti, koja će poslužiti učesnicima za poboljšanje aktivnosti na nivou kompanije ili institucije u kojoj rade.\nŽelimo ovim putem podstaknuti domaće kompanije na unapređenje poslovanja putem dodatne edukacije kadrova iz oblasti klimatskih promjena i energije, kroz razmjenu znanja i prezentacije primjene novih tehnoloških i ekonomskih rješenja, uz šanse za veće korištenje sredstava iz EU fondova.\nPanel je namijenjen predstavnicima kompanija, državnih i lokalnih institucija, NVO-ima, akademskoj zajednici ali i svim zainteresiranima. Uzimajući u obzir teme, očekivanu komunikacije i diskusiju, nadamo se da ćete uzeti učešće u radu seminara.\nProgram panela možete preuzeti na sljedećem linku: Dnevni red PANEL ENERGIJA, KLIMATSKE PROMJENE I KVALITET ZRAKA U SLUŽBI RAZVOJA PRIVREDE\nMolimo Vas da svoje prisustvo potvrdite najkasnije do 13.09.2017.godine putem @ na [email protected]


LUTOVAC PRAŠTA GLASANJE NA LOKALU: Bura u taboru demokrata zbog povratka Saše Paunovića | Novosti.RS\nNaime, mnoge demokrate ne kriju ljutnju zbog ovog očiglednog "lupinga" koji su izveli aktuelni stranački šef Zoran Lutovac i nekadašnji potpredsednik Paunović, za koji tvrde da je od početka dogovoren i dobro osmišljen. Jer, šef DS se javno zalagao za bojkot izbora i kažnjavao one koji su se protivili ovakvoj strategiji, a "tajno" pravio aranžmane sa pojedincima da ipak izađu na birališta pod plaštom grupa građana.\nSada se, kako je saopštilo Predsedništvo DS, grupa građana koju predvodi Paunović integriše u stranku i tu odluku trebalo bi da verifikuje i Glavni odbor na prvoj narednoj sednici.\nIz DS poručuju i da stranka nastavlja sa unutrašnjom reformom, formiranjem opštinskih, gradskih i okružnih odbora, ko i da je Paunovićeva grupa građana samo prva od više udruženja i organizacija koje će se u narednom periodu integrisati u demokrate.\nMeđutim, mnoge demokrate ne prihvataju ovakvo objašnjenje i poručuju da je odluka o povratku Paunovića "šamar svim članovima, koji su do kraja poštovali odluku stranačkih organa o bojkotu, bez obzira na to da li su bili za to ili ne".\nDS Demokratska stranka Zoran Lutovac Saša Paunović


„RŽD Internešnel“ lansira onlajn kviz za učenike Srbije - 01.11.2021, Sputnik Srbija\n„RŽD Internešnel“ lansira onlajn kviz za učenike Srbije\nUčenici osnovnih i srednjih škola Srbije mogu se prijaviti do 20. novembra za učešće u intelektualnoj onlajn igri „Brzi kviz“, saopštio je „RŽD Internešnel“. 01.11.2021, Sputnik Srbija\nTimovi učenika uzrasta od 13 do 19 godina sa mentorima predavačima mogu se registrovati putem sajta.Kako se navodi, kvalifikaciona runda biće održana onlajn na sajtu kviza. Za odgovor na svako od pitanja biće ostavljeno 60 sekundi, a najbolji timovi takmičiće se u decembarskom finalu u Beogradu.Najavljeno je da će pobednici učeničkog takmičenja koje se u Srbiji održava sedmi put u okviru humanitarnog programa kompanije „RŽD Internešnel“ dobiti visoko tehnološke i korisne poklone.\nsrbija, ržd internešnl, srbija – društvo, društvo\nCC0 / Pixabay / Onlajn nastava\nUčenici osnovnih i srednjih škola Srbije mogu se prijaviti do 20. novembra za učešće u intelektualnoj onlajn igri „Brzi kviz“, saopštio je „RŽD Internešnel“.\nTimovi učenika uzrasta od 13 do 19 godina sa mentorima predavačima mogu se registrovati putem sajta.\nKako se navodi, kvalifikaciona runda biće održana onlajn na sajtu kviza. Za odgovor na svako od pitanja biće ostavljeno 60 sekundi, a najbolji timovi takmičiće se u decembarskom finalu u Beogradu.\nNajavljeno je da će pobednici učeničkog takmičenja koje se u Srbiji održava sedmi put u okviru humanitarnog programa kompanije „RŽD Internešnel“ dobiti visoko tehnološke i korisne poklone.


BIRN i nemački ogranak Reportera bez granica, Foto: video grab\nIako se država navodno povukla iz medija, podaci pokazuju da nikada ranije nije bilo tako veliko njeno vlasničko učešće u medijima, a samim tim i uticaj na njih, jedan je od osnovnih zaključaka iz obimnog istraživanja o vlasništvu nad najuticajnijim medijima u Srbiji, koje su u sredu predstavili Balkanska istraživačka novinarska mreža BIRN i nemački ogranak Reportera bez granica.\nKonstatovano je da se većina lokalnih medija zapravo bavi propagandom i živi od sredstava iz lokalnog budžeta i da bi, kada bi se to prekinulo, malo koji od tih medija preživeo. Tanja Maksić iz BIRN-a je ukazala da je jedan od suštinskih problema politička kontrola medija, jer su finansijski oslonjeni na državu:\n"Šest i po milijardi dinara daje država medijima. Od toga četiri milijarde idu na finansiranje javnih servisa, oko milijarda za javne konkirse i oko pola milijarde za javne nabavke. Međutim, ono što ne znamo - to su sva druga davanja koja idu kroz razne forme državnog oglašavanja i druge diskrecione troškove države", istakla je Maksić.\nPo podacima koje je iznela Maksić, tržište oglašavanja u Srbiji vredi 198 miliona evra.\nVladimir Kostić iz BIRN ocenio je da je kontrola države još više izražena kod četiri televizije sa nacionalnom frekvencijom:\n"Ne zna se ko će dobiti petu nacionalnu frekvenciju, ali sigurno neće doći do otvaranja prostora za objektivno novinarstvo, jer su sve zainteresovane TV bliske vlastima", izjavio je Kostić.


sofija vulicevic\t 13.04.2021. 12:21h 13:32h\nJavnost je ovih dana bila potresena smrću porodilja zbog korone. Iako ni jedna osoba, ma kojoj grupi pripadala nije imuna na ovaj virus, ipak najveću brigu trenutno imaju trudnice, jer upravo od njihovog zdravlja i stanja zavisi još jedan život - beba u njihovom stomaku.\nTokom epidemije ustanovljeno je da trudnice obolele od kovida 19, mogu da imaju dosta težu kliničku sliku u odnosu na druge pacijente. Češće dobijaju terapije kiseonikom, a dešavalo se i da završe na respiratoru. Međutim ima i trudnica koje su imale lakše simptome.\n- Koronu sam dobila u decembru prošle godine na samom početku trudnoće. Od simptoma sam imala blagu tempraturu, malaksalost i zgrušavanje krvi, ali je sve prošlo bez posledica i sve analize su pokazale da je sa bebom sve u redu - kaže Jasna Božić, novinarka.\nOno što je intrigiralo nauku prema rečima medicinskih radnika jeste dokazana činjenica da virus može da se prenese na bebu dok je još u stomaku, ali I prilikom porodjaja pa čak I posle.\n- Zabeleženo je da se rodilo nekoliko beba sa antitelima, što znači da je virus tokom trudnoće prošao placentnu barijeru i zarazio još fetus koji je u materici. Takođe smo neposredno posle porođaja sretali sa pozitivnim novorođenčadima - navodi doktor Aleksandar Stefanović, direktor Klinike za ginekologiju i akušerstvo.\nSrećom, ovi slučajevi su retki, ali ono što najviše brine porodilje koje su pozitivne na koronu je to da li smeju da doje decu.\n-Dojenje je preporučljivo, čak i ukoliko je kovid pozitivna mama, osim naravno ukoliko nema neke teške simptome, ali uz sve mere koje su neophodne - maska, dezinfekcija, pranje ruku - navodi doktor Aleksandar.\nPrema misljenju svetske zdrastvene organizacije vakcinacija je preporučena trudnicama, čak i onim koje spadaju u rizične faktore: gojaznost, hipertenziju, povišen šećer ili su starije životne dobi.\nGENETIČARKA MILICA FILIPOVIĆ U PULSU SRBIJE: Trudnice teže obolevaju od korona virusa i nemaju težu kliničku sliku\nDOKTOR IZ NARODNOG FRONTA POTVRDIO: Trudnice mogu da se vakcinišu! POMENUO JE JOŠ DVE KATEGORIJE, dilema je rešena\nTRUDNOĆA U DOBA KORONE: Ginekolog objasnio kako virus UTIČE na trudnice (KURIR TELEVIZIJA)\ntrudnoćakovid 19trudnoća u vreme pandemijetrudnoća i korona


VSO zatražio najhitnije ispunjenje preostalih obaveza prema Haškom tribunalu\nVrhovni savet odbrane zatražio je punu odgovornost od svih pripadnika Vojske u poštovanju svih odluka vezanih za saradnju sa Haškim sudom i zatražio od Ministarstva odbrane preduzimanje konkretnih mera odgovornosti ukoliko utvrdi bilo kakav vid opstrukcije takvim odlukama i naredbama. Savet insistira na punoj koordinaciji nadležnih vojnih i civilnih institucija u toj oblasti i traži da se preostala dokumentacija u potpunosti stavi na raspolaganje Haškom tribunalu, u skladu sa već donetim odlukama i propisanom procedurom, kaže se u saopštenju izdatom posle sednice Saveta.\nMinistar odbrane Srbije i Crne Gore Zoran Stanković izjavio je novinarima da će naredna sednica Saveta biti u potpunosti posvećena saradnji sa Haškim tribunalom i eventualnim propustima vojske u vezi sa hapšenjem haških optuženika a da izveštaj treba da dostavi Ministarstvo odbrane. Stanković je odbacio navode da je vojska bila najveća prepreka u saradnji Beograda i Haga:\n"Vojska je u proteklom periodu imala nekoliko aktivnosti koje nisu bile saglasne sa onim što su tražili Vrhovni savet odbrane i Haški tribunal, zbog čega je kao ministar prihvatio deo odgovornosti Ministarstva odbrane za nesaradnju sa Haškim tribunalom i obećao da će u uskoro biti otklonjene sve primedbe."\nNešto ranije predsednik Srbije Boris Tadić koji je i član Vrhovnog saveta odbrane izjavio je da u izveštajima obaveštajnih službi koje dobija ne postoji ništa što ga bi ga navelo na zaključak da je blizu rešenje problema Ratka Mladića.


Uspešno realizovana druga hedžing transakcija-ušteda 16,5 mln\nTanjug 5. februara 2021. 10:38\nBEOGRAD – Država je uspešno realizovala drugu svop transakciju kojom je obaveze po osnovu Sporazuma o reprogramu duga između Srbije i kuvajtskog fonda „Kuwait Investment Authority“ konvertovala iz američkih dolara u evre, po značajno nižoj kamatnoj stopi, čime je ostvarena ušteda od oko 16,5 miliona evra, objavila je Uprava za javni dug.\nObaveze po osnovu navedenog reprogramiranog zajma, ugovorene u dolarima po kamatnoj stopi od 1,5 odsto, Republika Srbija će isplaćivati u evrima po kamatnoj stopi od 0,393 odsto.\nTime se ostvaruje ušteda u iznosu od oko 16,5 miliona evra.\nHedžing transakcija je obavljena u cilju zaštite javnog duga od rizika promene deviznog kursa i radi smanjenja troškova kamate, u skladu sa međunarodnim standardima ISDA (International Swaps and Derivatives Ašociation).\nU skladu sa najboljom međunarodnom praksom aktivnog upravljanja javnim dugom, Ministarstvo finansija je, navodi Uprava za javni dug, još jednom iskoristilo situaciju povoljnog odnosa kursa evra i američkog dolara, kao i trenutnu divergenciju između kamatnih stopa u dolarima i evrima.


Stari grad dobio "Ulicu otvorene knjige" - Dan u Beogradu\nNaslovna » BG servis » Stari grad dobio „Ulicu otvorene knjige“\nAh Neša 21. oktobar 2012. BG servis Postavite komentar\n„Ulica otvorene knjige“, kod Rektorata Beogradskog univerziteta i Filološkog fakulteta, zvanično je počela sa radom u petak, 19. oktobra.\nOtvaranje je obeleženo svečanim uručivanjem ključeva prodavcima knjiga od strane predsednika opštine Stari grad. Ovom akcijom, opština Stari grad omogućila je prodavcima besplatne, nove tezge koje se nalaze u Ulici 1300 kaplara, i što je posebno važno, mnogo bolje uslove za rad.\n– Velika nam je čast što smo u mogućnosti da na ovaj način unapredimo radno okruženje za ulične prodavce knjiga, koji će postati punopravni trgovci. Ovo je lepa vest za sve naše sugrađane jer su dobili još jedan značajan kutak za kulturu – izjavio je Dejan Kovačević, predsednik opštine Stari grad. Nove tezge imaju i deo za odlaganje robe koja će tako biti zaštićena i od vremenskih neprilika.\nOpština Stari grad će na ulazima u ovu ulicu da postaviti table sa natpisima „Ulica otvorene knjige“. (danubeogradu.rs)\nTagovi1300 kaplara bg servis dub knjige književnost stari grad\nPrethodni Fank i soul Bojane Stamenov u „Brankowu“\nSledeći Promocija bicikla kao prevoznog sredstva


"Vakcine Fajzer će kasniti najviše do nedelju dana"\n„Vakcine Fajzer će kasniti najviše do nedelju dana“\nSvet Autor:Agencije16. jan. 202117:44\nAmerička kompanija Fajzer, koja je u saradnji sa nemačkom laboratorijom BioNTek osmislila vakcinu protiv covid-19, danas je predstavila "plan" koji bi trebalo da dozvoli da najavljeno odlaganje isporuke vakcine bude ograničeno na nedelju dana.\n„Fajzer i BioNTek razvili su plan koji će im omogućiti da povećaju proizvodne kapacitete za Evropu, kao i da isporuče znatno veći broj doza vakcine u drugom kvartalu“, navele su dve kompanije u zajedničkoj izjavi.\nZemlje EU koje su naručile vakcinu Fajzer strahuju da bi isporuke doza mogle stići sa zakašnjenjem od „tri do četiri nedelje“.\nPredsednica Evropske komisije (EK) Ursula fon der Lajen rekla je u Lisabonu da ju je Fajzer uverio da će na vreme isporučiti predviđene doze za prvi kvartal.\n„Razgovarala sam sa izvršnim direktorom kompanije koji mi je potvrdio da će doći do kašnjenja u isporuci, ali i da ćemo u prvom kvartalu primiti predviđenu količinu doza“, rekla je fon der Lajen u petak na zajedničkoj konferenciji za novinare sa portugalskim premijerom Antoniom Kostom.\nIz kompanije Fajzer su saopštili da će se „počev od 25. januara vratiti na prvobitni raspored isporuke za zemlje Evropske unije, a od 15. februara će povečati isporuku“.\n„Da bismo to realizovali, moramo da primenimo određene promene u proizvodnom procesu“, dodaje se u saopštenju.\nFajzer je počeo da isporučuje vakcine Evropskoj uniji krajem decembra i tvrdio je da će biti ispoštovani svi rokovi i dinamika, da bi kompanija u petak neočekivano saopštila da mora znatno da smanji isporuke.


Obeleženo 80 godina od streljana meštana Orašja - Televizija Leskovac\nObeleženo 80 godina od streljana meštana Orašja\nDelegacije OO SUBNOR-a, OO Rezervnih vojnih starešina i predstavnici Udruženja potomaka ratnika 1912-1920.položili su vence na spomenik streljanim rodoljubima u Orašju. Na današnji dan pre 80 godina nemački fašisti streljali su 10 meštana Orašja, a ovaj događaj obeležio je istoriju sela.\n„Orašje je dalo i narodnog heroja Petra Stankovića Ljubu, koji je jedan od dvojice narodnih heroja u vlasotinačkom kraju, pored Miloša Dimanića. Meštani Orašja su, zbog svog buntovništva, mnogo stradali u Drugom svetskom ratu – rekao je predsednik OO SUBNOR-a Srba Takić.\nPanorama, ponedeljak 17. januar 2022.\nPožar u naselju Podvorce zahvatio krovove više objekata


Čekaju odgovor Katari Diara - Vijesti.me\nJELUŠIĆ O PLAVIM HORIZONTIMA\nPusto gradilište na Plavim horizontima\nFoto: Siniša Luković Autor: Goran Kapor\nDržavni sekretar u Ministarstvu održivog razvoja i turizma Predrag Jelušić kazao je da je na lokaciji Plavi horizonti došlo do “usporavanja dinamike realizacije projekta u cilju njegovog prestrukturiranja, sa akcentom na izgradnju visokokvalitetnog hotelskog rizorta kategorije 5 zvjezdica”.\n“Vijesti” su juče napisale da je investitor Katari Diar otpustio konsultante i da je gradilište pusto.\n“Očekujemo narednih nekoliko dana jasno izjašnjenje menadžmenta Kompanije Katari Diar o konceptu i dinamici aktivnosti na projektu”, kazao je juče Jelušić.\nKompanija Katari Diar ponovo je, prema nezvaničnim informacijama, zaustavila projekat izgradnje luksuznog stambeno-turističkog rizorta, vrijednog preko 250 miliona eura u uvali Pržna.\n“Vijesti” saznaju da je kćerka kompanija Katari Diara u Crnoj Gori, Katari Diar Hotel&Property Investment Montenegro iz Tivta, krajem prošle sedmice poslala tzv. „project termination notice“, odnosno zvanično obavještenje o zaustavljanju projekta u uvali gdje je nekada bio hotelski kompleks Plavi horizonti.\nIz kompanije Katari Diar Hotel&Property Investment Montenegro tvrde da se projekat ne zaustavlja i da će „u nekom narednom periodu“ moći da saopšte više detalja o cijeloj situaciji”. Katarci su kompleks u uvali Pržna kupili 2010. od tivatskog HTP Primorje za 25 miliona eura, srušili stari hotel i napravili prostor za budući kompleks kojeg su nazvali Beyond Horizon.\nIvan 2 godine i 9 mjeseci\nSve im uzet pa neka se vrate nazad i dat drugom investitoru da radi...Sad ce stalno nesto izmisljat pa ce pocet po malo radit pa opet stat i sve tako....gledajuci da to nekome preprodaju\nMilan11 2 godine i 9 mjeseci\nNe bi ja dana radio sa ovima OĆE-NEĆE\nincredibile 2 godine i 9 mjeseci\nRaskinuli bi odavno da neko nije uzeo proviziju\nOlimir 2 godine i 9 mjeseci\nHoće ovi nego "neće" naši ako nemogu da ih ogule, oni vide koliko je sati, Al kasno se izvuć sada!


Blumberg: Formira se kosovska vojska, a ustav to ne dozvoljava - 04.12.2018, Sputnik Srbija\nNajavljenim formiranjem kosovske vojske bavi se i američka agencija Blumberg, koja podseća da kosovski ustav to ne dozvoljava. 04.12.2018, Sputnik Srbija\nvesti, blumberg, vojska kosova\n© AP Photo / Visar KryeziuPripadnici oružanih snaga tzv. Kosova\nVeselji putuje u Ameriku na konsultacije o transformaciji KBS\n3 Decembar 2018, 19:38\nNakon što su srpski poslanici blokirali pokušaje izmene ustava, kosovska vlada sa albanskom većinom sada pokušava da postigne promene kroz obične zakone, navodi Blumberg.\nAgencija piše da su SAD podržale formiranje kosovske vojske, uprkos tome što se Srbija protivi tom potezu.\nSAD ističu da će formiranje vojske trajati dugo vremena, preneo je Tanjug.\nZvanični Beograd je blokirao ulazak Prištine u međunarodne organizacije, iako obe strane moraju da poboljšaju međusobne odnose kako bi imale mogućnost da postanu deo Evropske unije, navodi Blumberg i dodaje da su kosovske vlasti uvele taksu od 100 odsto na robu iz Srbije nakon neuspešnog pokušaja učlanjenja u Interpol.


koncert Arhive - Stranica 9 od 14 - Dan u Beogradu\nNaslovna » Arhive po tagovima: koncert (strana 9)\nKoncert Braće Teofilović u Sava centru 6. februara\n3. februar 2016. Koncerti 0\nNa sceni Velike dvorane Sava centra, u subotu 6. februara od 20 časova, nastupaju autentični vokalni izvođači, čuvari balkanske i srpske muzičke tradicije, Braća Teofilović.\nBandoneon & Strings, koncert za dva jubileja\n26. januar 2016. Koncerti 0\nJedini koncertni bandoneonista u Srbiji Aleksandar Nikolić nastupiće u Kolarčevoj zadužbini u četvrtak 28. januara u 20 časova uz pratnju kamernog orkestra Gudači Svetog Đorđa.\nKolarac, 3. januara: Urmin Nes Majstorović\n30. decembar 2015. Klasika 0\nNajperspektivniji mladi umetnik u 2015. godini – prestižno je priznanje koje je poneo Urmin Nes Majstorović, talentovani sedamnaestogodišnji hornista, student prve godine Akademije umetnosti u Novom Sadu.\nSC: Besplatan doček 2016. uz klasiku, džez, afrobit, latino, rege\nUzmite besplatne ulaznice na blagajni Sava centra i 31. decembra od 21 čas u Velikoj dvorani uživajte u najlepšim delima klasične muzike, koje izvode Simfonijski orkestar Camerata Serbica i mladi talenti. U holu ispred dvorane u pauzama i na kraju programa nastupiće izvanredni mladi umetnik Igor Vince sa svojim Igor Vince & His Drum, Brass and Keys sastavom, a “Savez …\n13. decembar 2015. Koncerti 0\nU Hali sportova na Novom Beogradu, u četvrtak 17. decembra, najdugovečniji srpski rokenrol bend YU grupa obeležava velikim koncertom 45 godina rada. “Nastavljamo dalje” – poručuju članovi popularne YU grupe publici koja ih prati, uz obećanje velikog spektakla i čistog rokenrola.\nGala koncert Mađarskog nacionalnog ciganskog orkestra\n9. decembar 2015. Koncerti 0\nNovogodišnji gala koncert bravuroznih umetnika, članova Mađarskog nacionalnog ciganskog orkestra, biće održan u sredu 16. decembra, od 20 časova, u Velikoj dvorani Sava centra.\nMarta Šebešćen i Judit Andrejski u Kolarcu\n8. decembar 2015. Koncerti 0\nKoncert u Kolarcu “Glas anđela – Stare božićne pesme evropskih naroda” u utorak 15. decembra unosi posebno raspoloženje u prednovogodišnju atmosferu.\nThe Belgrade Dixieland Orchestra 12. 12. u Sava centru\n5. decembar 2015. Muzika 0\nJazz klub Sava centra i ove godine je domaćin tradicionalnog svečanog novogodišnjeg koncerta The Belgrade Dixieland Orchestra, koji počinje u 20 časova, u subotu 12. decembra.\nI Solisti Veneti 6. decembra na Kolarcu\n28. novembar 2015. Klasika 0\nNajpoznatiji italijanski kamerni orkestar I Solisti Veneti u nedelju 6. decembra, u Velikoj dvorani Kolarčeve zadužbine, održaće koncert pod nazivom “Melodija i virtuoznost”. Ljubitelji klasične barokne i instrumentalne muzike biće u prilici da čuju odabrana dela kompozitora koji su obeležili italijansku muzičku scenu od 18. veka do danas. Koncert počinje u 20 časova.\nKoncert hora „Beogradski madrigalisti“ u SKC-u\n25. novembar 2015. Klasika 0\n“Jubileji velikana srpske muzičke scene“ – naziv je programa koji će hor „Beogradski madrigalisti“ izvesti u nedelju 29. novembra, u 20 časova, u Velikoj sali Studentskog kulturnog centra.\nBeč: Koncert letnje noći ispred Šenbruna\n30. april 2014. Svetske prestonice Komentari su isključeni na Beč: Koncert letnje noći ispred Šenbruna\nSvi u Beč: park isped dvorca Šenbrun će se 29. maja pretvoriti u jedinstveni koncertni podijum na otvorenom!\nIvan Ljuba i Pro klasika, 14. oktobra\n9. oktobar 2013. Klasika Komentari su isključeni na Ivan Ljuba i Pro klasika, 14. oktobra\nPijanista Ivan Ljuba i gudački orkestar Pro klasika, održaće koncert u ponedeljak, 14. oktobra od 19.00, u svečanoj sali Muzičke škole „Vladimir Đorđević“ (Vatroslava Jagića 5). Ulaz je besplatan.\nPage 9 of 14« Prvo...«7891011\t»\t...Poslednje »


RTCG - Radio Televizija Crne Gore - Nacionalni javni servis :: Društvo :: EPCG donirala 36,3 hiljade eura Klinici za ginekologiju\n16. 05. 2022. 13:24 >> 13:26\nElektroprivreda Crne Gore (EPCG) donirala je Kliničkom centru Crne Gore (KCCG) 36,3 hiljade eura za nabavku ultrazvučnog aparata za potrebe Klinike za ginekologiju i akušerstvo.\nIz KCCG-a saopšteno je da su ugovor o donaciji potpisali direktorica te zdravstvene ustanove Ljiljana Radulović i izvršni direktor EPCG-a Nikola Rovčanin.\nNavodi se da je Rovčanin kazao da je zadovoljan činjenicom da je EPCG, zahvaljujući dobrim poslovnim rezultatima u mogućnosti da pomaže razvoj i osavremenjivanje kapaciteta najvažnijih institucija u Crnoj Gori, a da posebno mjesto u tom pogledu zauzima KCCG.\n"Naše strateško opredjeljenje podrazumijeva društveno odgovorno poslovanje, a siguran sam da nema bolje potvrde odlučnosti da se djeluje na taj način od ovakvih aranžmana", rekao je Rovčanin.\nOn je istakao da je donacija Klinici za ginekologiju i akušerstvo pokazatelj jasno razvijene svijesti da nema zdravog napretka nijedne kompanije, pa ni EPCG, ukoliko se ne radi na poboljšanju stanja u drugim segmentima društva.\n"Ozbiljnost rada u KCCG nas ohrabruje da nastavimo saradnju, jer smo tako sigurni da sredstva idu u prave ruke te da će biti od koristi svim građanima Crne Gore“, naglasio je Rovčanin.\nRadulović je kazala da je KCCG zahvalan Elektroprivredi zbog izuzetnog sluha za potrebe pacijenata najveće zdravstvene ustanove u našoj zemlji.\nOna je istakla da će ultrazvučni aparat, koji će biti treći na Klinici za ginekologiju i akušerstvo, unaprijediti i ubrzati pružanje zdravstvenih usluga u KCCG.\n"Ovo je posebno važno jer u kontinuitetu iz naših sredstava, ali i zahvaljujući donacijama, moramo da obnavljamo opremu koja je u najvećem broju slučajeva, nažalost, davno zastarjela", navela je Radulović.


Održan sastanak iz oblasti oftalmologije – Asocijacija privatnih zdravstvenih ustanova i privatnih praksi Srbije\nYou are here: Home / Vesti / Vesti / Održan sastanak iz oblasti oftalmologije\nDrugi po redu sastanak po specijalnostima koji ima za cilj da se ustanove nelogičnosti i zastarele odredbe Pravilnika o bližim uslovima za obavljanje zdravstvene delatnosti održan je danas u prostorijama Asocijacje u Čingrijinoj 18 na temu oftalmologije.\nNa sastanku su diskutovana tumačenja i učesnici su razmenili svoja iskustva po pitanju raznih odredaba zakona i propisa koje su neprecizne u iskazu pa u praksi postoje nedoumice (npr.inspekcija u primeni na terenu),. Veliki problem svima predstavljaju postojeće norme koje nisu realne i nisu u funkciji unapređenja kvaliteta i bezbednosti zdravstvene zaštite. Poseban problem oftalmoloskih poliklinika (a ovaj problem postoji i u nekim drugim specijalnostima) jeste visok standard za broj postelja pri osnivanju, koje zbog primena savremenih tehnologija nisu neophodne. Taj propis onemogućava privatne pružaoce zdravstvenih usluga da racionalno koriste prostor i izlaže ih nepotrebnom trošku za opremu koja nije potrebna.\nNaredni sastanak po specijalnostima imaće za temu oblast ginekologije, i održaće se 28. jula takodje u prosstorijama Asocijacije.\nJuly 15, 2014 /by privatnapraksa\nhttp://media1.privatnapraksa.org/2014/07/Jpeg-latinica-1-300x150.jpg 0 0 privatnapraksa http://media1.privatnapraksa.org/2014/07/Jpeg-latinica-1-300x150.jpg privatnapraksa2014-07-15 17:25:322014-08-01 17:31:47Održan sastanak iz oblasti oftalmologije\nOdržan sastanak iz specijalnosti ORL Sastanci sa članicama Asocijacije u okruzima Srbije


Naslovna stranica - Torbe\nKupovina trenutno nije moguća.\nŽenske kožne torbe\nŽenske platnene torbe\nMuške platnene torbe\nOvo je primer opisa kategorije proizvoda u okviru primera online prodavnice. Primeri online prodavnica služe isključivo za promociju Shopen ecommerce servisa. Ukoliko želite da pokrenete svoju online prodavnicu to možete učiniti na našem zvaničnom veb sajtu www.shopen.com\nŽenska kožna torba Olja\nOvo je primer opisa proizvoda u okviru primera online prodavnice. Primeri online prodavnica služe isključivo za promociju Shopen ecommerce servisa. Ukoliko želite da pokrenete svoju online prodavnicu to možete učiniti na našem zvaničnom veb sajtu www.shopen.com\nSve o torbama\nOvo je primer teksta u okviru stranice primera online prodavnice. Primeri online prodavnica služe isključivo za promociju Shopen ecommerce servisa. Ukoliko želite da pokrenete svoju online prodavnicu to možete učiniti na našem zvaničnom veb sajtu www.shopen.com\nKozne torbe za svaki dan\nOvo je primer opisa bloga u okviru primera online prodavnice. Primeri online prodavnica služe isključivo za promociju Shopen ecommerce servisa. Ukoliko želite da pokrenete svoju online prodavnicu to možete učiniti na našem zvaničnom veb sajtu www.shopen.com"\nKontakt Opšti uslovi korišćenja\nKamere Knez Mihailova 19, 11000 BEOGRAD, Srbija 0111234567\nCopyright 2022 Kamere Sva prava su zadržana. Powered by shopen.com


Energyobserver - ZA PRELAZAK NA PRIVREDU NULTIH EMISIJA UGLJENIKA, EU TREBA DA UNAPREDI SKLADIŠTENJE ENERGIJE\nZA PRELAZAK NA PRIVREDU NULTIH EMISIJA UGLJENIKA, EU TREBA DA UNAPREDI SKLADIŠTENJE ENERGIJE\nZa sigurno snabdevanje potrebni su veći skladišni kapaciteti jer izvori energije poput vetra ili sunca nisu uvek na raspolaganju. Evropski predstavnici tako predlažu rešenja za razvoj baterija i tehnologija temeljenih na vodoniku i ističu da je potrebno promovisati decentralizovano skladištenje uz pomoću kućnih i automobilskih baterija. Kako je energija iz obnovljivih izvora sve zastupljenija u Evropi, Parlament predlaže nova rešenja za njeno skladištenje, poput vodonika i baterija za domaćinstvo.\nU izveštaju usvojenom u petak, 10. jula, s 556 glasova za, 22 protiv i 110 suzdržanih, zastupnici su izneli strategiju za skladištenje energije, koja bi trebala biti presudna za postizanje ciljeva Pariskog sporazuma o klimatskim promenama.\nZastupnica iz Austrije Klaudia Gamon izjavila je: „Skladištenje energije biće ključno za prelaz na bezugljičnu privredu koje se temelji na energiji iz obnovljivih izvora. Budući da struja proizvedena uz pomoć energije vetra ili solarne energije nije uvek dostupna u potrebnim količinama, moraćemo je više skladištiti. Osim dokazanih tehnologija poput reverzibilnih hidroelektrana, u budućnosti će važnu ulogu imati tehnologije poput novih baterija, skladištenja toplotne energije i zelenog vodonika. Tim tehnologijama treba osigurati pristup tržištu kako bismo evropskim građanima zajamčili neprekidno snabdevanje energijom.”\nParlament poziva Komisiju i države članice da uklone regulatorne prepreke za razvoj projekata za skladištenje energije, poput dvostrukog oporezivanja i nedostataka u propisima o energetskoj mreži. Zastupnici smatraju i da treba izmeniti Uredbu o transevropskoj energetskoj mreži i uvesti bolje kriterijum prihvatljivosti za sve koji žele graditi postrojenja za skladištenje energije.\nIstakli su potencijal vodonika iz obnovljivih izvora (tzv. „zeleni vodonik”) i pozvali Komisiju da nastavi da podupire istraživanja i razvoj privrede temeljene na vodoniku. Tvrde i da bi mere potpore mogle pomoći u smanjenju troškova zelenog vodonika, koji bi tako postao ekonomski održiv. Komisija bi pak trebala oceniti mogućnost prenamene gasne infrastrukture za transport vodonika, jer je prirodni gas resurs ograničenog veka i njegova bi se potrošnja trebala postepeno smanjivati.\nProizvodnja baterija u EU i nove mogućnosti skladištenja\nParlament podupire Komisiju u izradi evropskih normi za baterije, čime će se smanjiti zavisnost od baterija proizvedenih izvan Evrope. Unija se uvelike oslanja na uvoz sirovina pri čijem se vađenju uništava životna sredina, što bi trebalo da se promeni poboljšanjem sistema recikliranja i održivom nabavkom sirovina, po mogućnosti iz Evropske unije.\nZaključno, zastupnici predlažu da se podstiču drugi načini skladištenja energije, na primer mehaničko skladištenje i skladištenje toplotne energije, kao i decentralizovano skladištenje pomoću kućnih baterija, kućnog skladištenja toplotne energije, povezivanja električnih vozila s električnom mrežom i pametnih kućnih energetskih sistema.\nDa bi Evropa ostvarila ciljeve iz Zelenog plana i Pariskog sporazuma, njezin energetski sistem do 2050. mora postati ugljenično neutralan. Iako su ključ za to obnovljivi izvori energije, neki od najvažnijih izvora nisu uvek pouzdani: proizvodnja struje pomoću energije vetra ili solarne energije zavisi od doba dana, vremenskih prilika i godišnjeg doba. Kako zastupljenost energije iz obnovljivih izvora raste, njeno skladištenje ima sve važniju ulogu u premošćivanju vremenskog razmaka od proizvodnje do potrošnje energije.\nPrema procenama Komisije, Unija će morati ušestrostručiti kapacitete za skladištenje energije da bi do 2050. postigla nultu neto stopu emisija gasova sa efektom staklene bašte.\nIzvor: Evropski parlament / ENERGETSKI PORTAL SRBIJE\n26.07.2020 · EVROPSKI_PARLAMENT


SARAJEVO – BEČ\nSARAJEVO – BEČ (NOĆNA LINIJA)\n“Najbrže rastući mobilni start-up FlixBus stigao u Bosnu i Hercegovinu, a njihov prvi partner i prevoznik je kompanija BISS TOURS. Ovim je Sarajevo postalo prvo ishodišno mjesto te važna polazišna tačka FlixBusa u BiH.\nZahvaljujući regionalnim partnerima pokrenuta je i prva zelena linija Sarajevo – Dortmund, koja nudi udobno putovanje modernim autobusima visoke turističke klase. U svakom autobusu koji saobraća na ovoj međunarodnoj liniji osigurano je više prostora između sjedišta, utičnica, besplatan internet, te mogućnost otkaza ili promjene rezervacije do 15 minuta prije polaska bez naplate.\nPrva zelena međunarodna FlixBus – BISS TOURS linija startala je 15.6.2017 godine s polaskom u 10:00 iz Sarajeva te povezuje direktno sedam destinacija u BiH (Sarajevo, Kakanj, Zenica, Žepče, Maglaj, Doboj, Derventa i Brod) sa 14 destinacija u Njemačkoj (Rosenheim, München, Augsburg, Ulm, Stuttgart, Pfrozenheim, Karlsruhe, Mannheim, Frankfurt, Koln, Dusseldorf, Duisburg, Essen i Dortmund).\nKroz glavna velika čvorišta FlixBusa koja će biti direktno povezana sa Sarajevom, poput Münchena, Frankfurta ili Stuttgarta, stanovnicima BiH uz interkonekcije dostupno je više od 1.000 destinacija u Evropi po pristupačnim cijenama.


U razgovoru za Radio Europe 1, Le Mer je naglasio je da će francuska vlada, koja je jedan od najvećih deoničara kompanije odobriti pomoć nakon što je Reno obavesti o svojoj strategiji.\n- Stav vlade i države kao deoničara je da fabrika u Flinsu ne sme da bude zatvorena - naglasio je ministar komentarišući medijske izveštaje da Reno razmatra zatvaranje nekoliko fabrika u Francuskoj, uključujući najvažniju u Flinsu severno od Pariza.\nFrancuska država ima 15 odsto udela u Renou, a status najvećeg deoničara kompanije deli s japanskim Nšanom, prenosi Bankar.me.\nVlada trenutno pregovara o zajmu u iznosu od pet milijardi dolara s Renaoovim menadžmentom, koji, prema rečima ministra, neće biti odobren dok kompanija ne predstavi svoju strategiju.\nTo će morati da uključi prelaz na vozila koja su više ekološka, a vlada očekuje od Renoa i veću produktivnost i veći udeo domaćih vozila, posebno električnih.\nFRANCUSKI MINISTAR FINANSIJA "Na čelu MMF treba da bude Evropljanin"


„Ne zanima me ni da li ste završili srednju školu”, kaže Ilon Mask inženjerima koje zove da rade na AI sistemima – Startit\n„Ne zanima me ni da li ste završili srednju školu”, kaže Ilon Mask inženjerima koje zove da rade na AI sistemima\nIlon Mask, najpoznatiji serijski tehnički preduzetnik ovih dana, je izjavio da za rad u njegovim kompanijama nije potrebno imati ni završenu srednju školu.\nNa svom Twitter nalogu pozvao pratioce da se pridruže AI timu kompanije Tesla, koji sarađuje direktno sa njim. Kada je upitan da li je za ovu poziciju neophodan doktorat, istakao je da to nije neophodno, već da je važnije značajno razumevanje veštačke inteligencije i korisnog načina implementacije neuralnih mreža, kao i da ga ne zanima da li neko poseduje srednjoškolsku diplomu.\nOvu priliku je iskoristio da pozove i dizajnere čipova da se pridruže njegovoj kompaniji, a govoreći o kriterijumima rekao je da je nevažan obrazovni profil kandidata, ali da će svi proći ozbiljno testiranje tehničkih sposobnosti.\nSam Mask je samo dva dana proveo na doktorskim studijama na Stanford univerzitetu, nije studirao računarske nauke ili programiranje, već je završio fiziku i ekonomiju. Programiranje je učio samostalno, pa je i to verovatan faktor zbog čega mu klasično obrazovanje nije primaran kriterijum u procesu angažovanja saradnika u svojim brojnim kompanijama.\nOno što je izvesno faktor je i to da je Mask i ekscentričan i lukav preduzetnik, koji zbog svojih suludih tvitova imao ozbiljne zakonske probleme i platio velike kazne, a izvesno je svestan i da kontroverznim izjavama poput ove generiše PR, čak i na ovako skromnim medijima.


Romansa “After” premijerno 17. septembra u bioskopu Cineplex\nTanjug 15. septembra 2020. 08:10\nKRAGUJEVAC – Nastavak filma o ljubavi i strasti dvoje mladih pod nazivom “After: Posle sudara” odigraće se na specijalnoj večeri samo za lepši pol “Ladies night” u četvrtak, 17. septembra od 20 časova u bioskopu Cineplexx Kragujevac Plaza.\nNeobično je da jedan film – “After” iz 2019. već odmah sledeće godine dobije drugi deo, kako se desilo sa ovim ostvarenjem, inače prema romanu spisateljice Ane Tod.\nNegde na liniji provokativnog književnog i filmskog serijala “Pedeset nijansi siva”, i ljubavna drama “After” u svom nastavku donosi kompleksnu priču između glavnih junaka Tese i Hardina i publika se drži u iščekivanju da li će oni uspeti da reše sve probleme iz prošlosti ne bi li nastavili dalje.\nTe večeri u četvrtak premijera filma ,,After: Posle sudara” u Kragujevcu donosi i poklone iznenađenja za najsrećnije dame u Cineplexx Plaza bioskopu.\nDa li je ljubav dovoljno jaka da nadvlada prošlost pitanje je koje je ostalo nedorečeno u originalnom filmu, a drugo poglavlje publici pruža još više dramatike, ljubavi i romantike.\nPriča u nastavku se vrti oko Tese koja počinje da uviđa kako bi mogla da izgubi sve, dok Hardin shvata da nema šta da izgubi osim nje.\nDa li je on zaista spreman da se promeni zbog ljubavi, a ona spremna da sve oprosti i upusti se u budućnost sa njim, saznaće dame na svojoj večeri uz poklon knjige “After” izdavačke kuće “Čarobna knjiga”, a najsrećnije će osvojiti pet primeraka ovog hit romana.


Apartman De Lux studio Beograd - Balkan-inn apartmani\nLuksuzno opremljen studio apartman sa garažom za automobil – daljinsko otvaranje ulaza u garažu, lift iz garaže do apartmana i 24/7 fizičko obezbeđenje i nadzor objekta. Obezbedili smo maksimalnu sigurnost, tako da vama ostaje da se u potpunosti koncentrišete na razlog dolaska u Beograd i da ga na pravi način upoznate.\nPovršina apartmana iznosi 30 m2 i nalazi se na adresi Žorža Klemensoa 18a. Predviđen je za smeštaj do dve osobe. Poseduje kuhinju, opremljenu sa dve ringle, zatim posuđem i šerpama i svim ostalim elementima koji će pomoći da nesmetano pripremate i servirate omiljenu hranu. Tu je još i frižider, mikrotalasna, toster, aparat za kafu, ketler. Kupatilo je funkcionalno sa tuš kabinom i fenom za kosu. Čisti peškiri, kao i posteljina su vam uvek na raspolaganju, tu su pegla i daska za peglanje, a o higijeni čitavog prostora računa vode naše sobarice. Tokom boravka u ovom apartmanu, možete koristiti besplatan WiFi internet, LCD TV sa velikim brojem kablovskih kanala, zatim klima uređaj.\nDe Lux studio apartman pruža veoma udoban boravak na nivou smeštaja u najboljim beogradskim hotelima. Lokacija mu je idealna kako za one koji u glavni grad dolaze turistički, tako i za one koji su tu zbog poslovnih obaveza. Na jednostavan i brz način, laganom šetnjom, možete za veoma kratko vreme stići do nekih mesta koja važe za neke od najznačajnijih u gradu. U blizini se nalazi boemski deo Skadarlija, gde ćete na pravi način u nekom od brojnih i kvalitetnih restorana upoznati pravu dušu Beograda. Za ljubitelje noćnog provoda, tu je ulica Strahinjića bana, koja nudi nebrojano opcija sa svojim kafićima i klubovima gde je dobar provod zagarantovan. Lako možete doći i do glavnog gradskog šetališta, Knez Mihailove ulice, Studentskog trga, Trga Republike, Kalemegdana...\nNaravno, njegova odlična povezanost gradskim prevozom sa ostalim delovima grada je sigurnost da ćete na svako mesto stići na vreme i bez ikakvih komplikacija, što je posebno važno za one koji dolaze u Beograd zbog poslovnih obaveza i traže siguran i kvalitetan smeštaj.\nBalkan-inn apartmani vam nude mogućnost da doživite Beograd iz posebnog ugla i da ga osetite sve njegove čari. Posetite nas.


HUMANITARNI BAZAR: Za porodicu Mehmedbegović! - MFS-EMMAUS\nHUMANITARNI BAZAR: Za porodicu Mehmedbegović!\nMeđunarodni forum solidarnosti-EMMAUS u saradnji sa Omladinom Medžlisa Islamske zajednice Živinice organizuje Humanitarni bazar u petak 20.10.2017. godine sa početkom u 11:00 sati u haremu Islamskog centra Živinice.\nNa ovom bazaru posjetiocima će biti izloženi s ljubavlju i pažnjom ručno izrađeni predmeti korisnika Prihvatnog centra Duje, kolači, odjevni predmeti, kućne potrepštine i sl.\nSva prikupljena sredstva od prodatih proizvoda će biti preusmjerena za pomoć u izgradnji kuće porodici Mehmedbegović Dževada.\nKako bi poboljšali životne uslove porodici Mehmedbegović na inicijativu Medžlisa Islamske zajednice Živinice, MFS-EMMAUS je pokrenuo akciju izgradnje kuće za ovu porodicu koja živi u Dubravama Gornjim u Živinicama. Radi se o tročlanoj porodici u kojoj Dževad sa svojom suprugom Amelom i sinom Elvedinom koji je bolestan živi u jako lošim stambenim uslovima. Nemaju nikakvih primanja kojima bi mogli sebi izgraditi i obezbijediti adekvatan smještaj, te su zbog toga prinuđeni tražiti pomoć šire zajednice.\nKao izbjeglice iz Srednje Trnove u početku su živjeli u napuštenoj štali, da bi vremenom, Dževad uz pomoć komšija napravio malu kućicu za njih troje. Nažalost zbog nedostatka finansijskih sredstava kuća nikada nije do kraja završena. Zbog vlažnog i hladnog vremena u unutrašnjosti kuće stvara se vlaga što značajno utiče na zdravlje ukućana. Jedina želja ove porodice jeste da jednog dana imaju kupatilo i bar jednu toplu sobicu u kojoj će dočekati zimu.\nPosjetite naš bazar i pokažite humanost, odaberite nešto lijepo za sebe i svoje najbliže a istovremeno direktno pomozite porodici Mehmedbegović da što prije usele u novu kuću.


Neverovatno - Ruski reprezentativac pobegao iz karantina da bi proslavio 18. rođendan svoje devojke! - Sportske.net\nFudbaleri nastavljaju da prave probleme.\nValensija upalila alarm u Primeri, brza reakcija La Lige!Još jedna drastična mera, bez navijača i u Španiji!Primera - Maksa požuteo, Hetafe propustio priliku da skoči na treće mestoPrimera - Barsa "otupila" Leganes, Selta upisala bitnu pobedu sa igračem manje!Zvanično - Povratak Realovog velikog pojačanja!\nU Srbiji smo videli primere sa Lukom Jovićem i Aleksandrom Prijovićem, na pravila su se oglušili i brojni strani fudbaleri poput Džeroma Boatenga, Džeka Griliša i Kajla Vokera.\nSada je sličnu glupost napravio i napadač Selte iz Viga Fedor Smolov.\nOn je zatražio dozvolu od kluba da se vrati u domovinu, kako bi sa svojom devojkom Marijom Jumaševom proslavio njen 18. rođendan.\nJumaševa je inače unuka bivšeg ruskog predsednika Borisa Jeljcina.\nDozvolu kluba nije dobio, jer je Primera zabranila igračima da napuštaju zemlju, ali je Smolov ipak otišao privatnim avionom koji je imao na raspolaganju, a obećao je da će se vratiti u klub kada "reši šta ima na privatnom planu".\nIz španskog kluba su istakli da će situaciju sa Smolovim, ali i njegovim saigračem Sistom, koji je za Dansku otišao kolima i pored zabrane, razračunati interno.


Vreme 918 - Americka ekonomska kriza: I koka-kola postala luksuz -->\nZato se Amerikanci, za razliku od analitičara, ne pitaju mnogo šta ovakva ekonomska situacija znači za predsedničku kampanju, već šta predsednički kandidati mogu da urade da poprave stanje\n"Florida, Florida, Florida" pisalo je na beloj tabli koju je Tim Rasert, neprežaljeni bard američkog televizijskog novinarstva, predočio gledaocima u izbornoj noći 2000. godine i time sažeo odgovor na neizvesnost koja je pratila finale okršaja između Džordža Buša i Ala Gora. Nakon iznenadne smrti televizijske legende polovinom juna, čuvena bela tabla preselila se u vašingtonski muzej "Smitsonijan". Kada bi se danas, sto dana pre izbora, neko od njegovih kolega kojim slučajem usudio da ga parafrazira, na tabli bi nesumnjivo pisalo: "Ekonomija, ekonomija, ekonomija".\nDok ekonomisti debatuju da li je Ameriku zahvatila recesija ili tek prolazna stagnacija, Amerikanci, iz istraživanja u istraživanje, poručuju kandidatima da za njih nema važnijeg pitanja. Inflacija je premašila privredni rast, dolar je u slobodnom padu, nezaposlenost raste, a trgovinski deficit je veći od 700 milijardi dolara. Posledice kraha hipotekarnih kredita još se sagledavaju. Zbog praska kreditnog balona neke od najmoćnijih investicionih banaka našle su se na ivici ambisa, dok se nekolicina njih već stropoštala, a više od milion i po ljudi je ostalo bez krova nad glavom zbog bankrotstva. Ne zna se ko je zaduženiji, građani ili država, a cene hrane i benzina su u porastu. Uz to, svaki šesti građanin nema nikakvo zdravstveno osiguranje, pa iole ozbiljnija bolest ove ljude ne ostavlja samo bez posla već ih tera u dužničko ropstvo. Procenjuje se da preko devet miliona ljudi poveriocima duguje više nego što vredi sva njihova imovina.\nDOMINO-EFEKAT: U bilo kojoj drugoj zemlji panika bi odavno zavladala. Ali, Amerika nije bilo koja druga zemlja, pa se njena ekonomska posustalost lako širi i na ostale kontinente. Zahvaljujući činjenici da je dolar decenijama glavna svetska valuta koja se ne koristi samo kao sredstvo plaćanja u berzanskim transakcijama, već i za obračun deviznih rezervi država poput Kine, Saudijske Arabije, Japana i drugih ekonomski moćnih zemalja, građani SAD su decenijama bili u povlašćenom položaju. Večita glad u svetu za hartijama od vrednosti iza kojih stoji američka vlada podupirala je vrednost i održavala niske kamatne stope kod kuće. Sa puritanske štedljivosti, koju im je u amanet ostavio Bendžamin Frenklin, Amerikanci su u proteklih nekoliko decenija prešli na raskalašno rasipništvo, uljuljkani u uverenju da u dolarskom krvotoku globalne ekonomije ne može biti zagušenja. Ekonomska dekadencija zahuktavala se polako tokom protekle tri decenije, ali je uzela maha od 2000. godine. Od tada se potrošački dug Amerikanaca povećao više od 22 odsto i danas iznosi vrtoglave dve i po hiljade milijardi dolara, prema nalazima Saveta guvernera američkih federalnih rezervi (američki ekvivalent centralne banke).\nAmeričko domaćinstvo u proseku duguje više od 8500 dolara po kreditnim karticama, što je skok za 15 odsto u odnosu na 2000. godinu. Od Floride preko Ohaja do Kalifornije, od "mora do blistavog mora", kako kažu stihovi poznate patriotske pesme, đavo je došao po svoje. Novine su pune tužnih ispovesti ljudi koji su se uhvatili u vrzino kolo dužništva. U ovoj priči nema nevinih, jer su se svi poveli za pohlepom, od nadležnih vladinih institucija koje su žmurile pred špekulacijama na Vol stritu koje su dovele do kreditne eksplozije, propovedajući slobodu tržišta kao jevanđelje, preko banaka i kompanija koje su kreditne kartice prodavale i tinejdžerima, marketinških agencija koje su propagandom odagnavale osećaj griže savesti zbog prekomernog trošenja, do građana koji su poverovali da mogu da se prostru znatno preko gubera. Oni koji nisu pažljivo čitali sitna slova u ugovorima sklopljenim sa bankama sad žive u kućama koje ne mogu da otplate, a čija cena neprekidno pada. Uz to, navikli da je benzin decenijama jeftiniji od mleka, oni danas voze prevelike automobile čije rezervoare više nisu u stanju da napune, a koje niko više ne želi ni da kupi. Zbog toga je sve više ljudi prinuđeno da razmisli tri puta pre nego što sedne za volan.\nDa još nije vreme za opuštanje u nadi da je najgore prošlo, Amerikance svakog jutra podsećaju novinski i televizijski izveštaji o novim otpuštanjima i zatvaranju proizvodnih pogona. Da bi slika bila upečtaljivija, česta su poređenja sa danima "velike depresije" krajem dvadesetih godina prošlog veka. Uprkos tome što je tokom maja i juna vlada upumpala oko 80 milijardi dolara u vidu povraćaja poreza, privredni rast je u drugom kvartalu iznosio 1,9 odsto, što je ispod očekivanja. Ministarstvo rada obznanilo je da je u julu više od 50.000 ljudi ostalo bez posla, da je nezaposlenost porasla u odnosu na prethodni mesec i da sada iznosi 5,7 odsto, a da se nezaposlenost mladih popela na zabrinjavajućih 20 odsto. Nezaposlenih je iz meseca u mesec od početka godine sve više, ali njima treba pridružiti i sve veći broj onih koji su prinuđeni da rade skraćeno radno vreme, što se ovde smatra predvorjem nezaposlenosti. Njih je danas iznad 10 odsto među zaposlenima. Guverner Kalifornije Arnold Švarceneger nedavno je otpustio 20.000 službenika, jer najrazvijenijoj američkoj državi preti opasnost da "ostane bez para", kako se izrazio guvernerov portparol. Deficit države Kalifornija iznosi više od 15 milijardi dolara, što je približno onoliko koliko se novca slije u budžet jedne Bugarske.\nKRAJ BLAGOSTANJA: Zbog visokih cena avio-kompanije daju više novca za gorivo nego za plate\nSLABA UTEHA: Ni zaposlenima ne cvetaju ruže. Zarade kaskaju za inflacijom, pa se pripadnicima srednje klase, za razliku od bogataša, čini ne samo da tapkaju u mestu već da se kreću rakovim korakom. Prema različitim procenama, distribucija bogatstva i jaz između bogatih i siromašnih nije bio veći još od velike depresije. Zarade 99 odsto Amerikanaca su između 2002. i 2006. godine realno porasle za samo jedan odsto. Onima u privilegovanoj kategoriji koja čini preostalih jedan odsto, zarade su u istom periodu porasle više od 11 odsto. Čak tri četvrtine bogatstva koje je stvoreno tokom Bušovog mandata, procena je britanskog "Ekonomista", slila se u džepove ljudi koji čine tih jedan odsto. Uz to, opada i broj radnika koje poslodavac prijavljuje, kojih je 2001. godine bilo oko 65, a danas ih je 59 odsto. Bez zdravstvenog osiguranja tako ostaju i članovi njihovih porodica. Procenjuje se da je u Americi blizu 40 miliona bez zdravstvenog osiguranja.\nNezaposlenost, međutim, ne raste ni izbliza onako vrtoglavo kao krajem sedamdesetih godina, kada se nacionalna depresija merila "indeksom bede" koji čini zbir stope nezaposlenosti i inflacije. Danas je ovaj zbir oko devet odsto, više nego upola manji nego krajem mandata predsednika Džimija Kartera. Ipak, više od 60.000 radnih mesta manje svakog meseca od početka godine, gledano u proseku, slaba je uteha za one koji rade u najugroženijim granama, posebno u proizvodnji. "Recesija je kada vaš komšija ostane bez posla, a kada bez posla ostanete vi, onda je to depresija", svojevremeno je izjavio predsednik Hari Truman. Ako je verovati ovoj definiciji, Detroitu, srcu automobilske industrije, hitno su potrebne veće isporuke prozaka. Akcije Dženeral motorsa, jednog od tri automobilska giganta u SAD, nisu stajale lošije u poslednjih pola veka, a ni bankrotstvo više nije nezamislivo. GM je nedavno prijavio da je samo tokom drugog kvartala pretrpeo gubitak od preko 15,5 milijardi dolara, a da je prodaja za 18 odsto manja nego prošle godine u isto vreme. Njihov sunovrat istovremeno znači i krah malih fabrika-snabdevača širom američkog Srednjeg zapada. Zbog vrtoglave cene nafte i benzina u nevolji je i avio-industrija. Avio-kompanije Amerikan i Delta objavile su da su u drugom kvartalu pretrpele gubitak od milijardu dolara, i da očekuju još veće gubitke. Iako se u letnjoj sezoni više putuje, većina putnika je svoje karte kupila pre dva meseca, kada je cena nafte bila znatno niža nego danas. Predstavnici ovih kompanija kažu da se njihova grana nije suočila sa većom krizom još od terorističkih napada 11. septembra 2001. "Fajnenšel tajms" iznosi podatak da avio-kompanija Kontinental za gorivo troši dvostruko više nego za plate zaposlenih. Zbog kraha hipotekarnih kredita i stagnacije na tržištu nekretnina u teškom položaju našle su se firme koje posluju u oblasti građevinarstva, od veleprodavaca građevinskog materijala do lanaca prodavnica za opremanje doma od kojih su neke već bankrotirale.\nZatečenim u ovakvoj iznudici, američkim potrošačima je i koka-kola postala luksuz. I ova kompanija je najavila da će zatvoriti neke od svojih pušionica zbog gubitaka (mada, paradoksalno, ovoj kompaniji američko tržište nije ni najveće). I Starbaks, popularni lanac kafea koji je postao globalan kao i Mekdonalds, najavljuje da će zatvoriti na stotine lokala širom SAD. Nije za utehu ni to što su dve američke institucije – "Anheuser-Busch", proizvođač američkog piva badvajzer, i zgrada Krajsler, zaštitni znak Menhetna – prešle u strane ruke. "Bad" je kupila belgijska kompanija InBev, a ponos Menhetna, državni investicioni fond Abu Dabija, najveći ove vrste u svetu, koji se pre nekoliko meseci "našao" najvećoj američkoj investicionoj banci Sitigrup sa 7,5 milijardi dolara, kada je ova zapala u nevolju nakon praska kreditnog balona.\nGLOBALNA NEIZVESNOST: "Pravo pitanje glasi – da li je reč o nekoliko loših godina ili lošoj deceniji", smatra Kenet Rogof, bivši rukovodilac Međunarodnog monetarnog fonda, danas profesor na Harvardu.\nUpravo ova neizvesnost, čini se, muči Amerikance više od činjenice da je ekonomija na nizbrdici. U ovako globalizovanoj ekonomiji, isto pitanje muči i stanovnike širom planete. Jer, kada se raspoložena Amerikanka zaputi u šoping, njen automobil sagoreva benzin napravljen od nafte sa Bliskog istoka. Kući se vraća sa kesama punim robe na kojoj piše "Made in China". Kineske i japanske fabrike za proizvodnju troše gorivo poreklom iz Australije i Afrike. Iako je njena majica možda napravljena na Filipinima, velika je verovatnoća da je pamuk stigao iz Teksasa. Ako se među robom zadesi koji komad od gvožđa, možete se kladiti da je ruda stigla iz Brazila, pod uslovom da nije iz Indije.\nZato se Amerikanci, za razliku od analitičara, ne pitaju mnogo šta ovakva ekonomska situacija znači za predsedničku kampanju, već šta predsednički kandidati mogu da urade da poprave stanje. Stotinak dana pre kraja ove maratonske kampanje, ni senator Barak Obama ni senator Džon Mekejn nisu ponudili jasne odgovore na mnoga od teških pitanja. I jedan i drugi su, za sada, više bili zauzeti takmičenjem u znanju na polju međunarodnih odnosa, koji se ove sezone ne kotiraju visoko kod birača. Štaviše, i jedan i drugi su više puta uhvaćeni kako protivureče sami sebi – Mekejn oko poreza, Obama oko privrženosti slobodnoj trgovini, obojica oko strategije da Ameriku učine energetski efikasnijom, da navedemo samo neke primere. Uz to, senator Mekejn je ostao upamćen po izjavi da se "ne razume previše u ekonomiju" i da ekonomske analize nisu njegovo omiljeno štivo. To nije teško razumeti ako se ima u vidu da je Mekejn dete američkog admirala i suprug jedne veoma bogate dame. Pride, Mekejn je nedavno morao da otpusti svog ekonomskog savetnika koji je izjavio da se ekonomske teškoće nalaze u "glavama" američkih građana koji vole mnogo da kukaju.\nNi Mekejn ni Obama nisu zaslužni sa ekonomski sunovrat čiji se početak nezgodno poklapa sa dolaskom Buša mlađeg u Belu kuću. Tokom njegovog mandata otvoreno je tek pet miliona novih radnih mesta u privatnom sektoru, gotovo pet puta manje nego za vreme Bila Klintona. Pobediće onaj ko uspe građanima da povrati optimizam i samopouzdanje, kakvo je oko sebe širio Džon Rokfeler u prvim danima nakon kraha berze 1929. godine: "Mnogi su danas obeshrabreni. Tokom 93 godine života video sam depresije kako dolaze i prolaze. Prosperitet se uvek iznova vraćao, i opet će se vratiti." Njegov optimizam, pokazalo se, bio je opravdan. Ekson mobajl, naftni gigant i direktan potomak Rokfelerovog Standard ojla, uknjižio je tokom drugog kvartala blizu 12 milijardi dolara, i time oborio sve rekorde. Lek protiv sadašnje malodušnosti koju kandidati budu nudili moraće da bude kredibilniji od većine kreditnih kartica u opticaju.


Visoki predstavnik EU Havijer Solana izjavio je vecceras u Beogradu da che biti vrlo vazzno da glavni tuzzilac Hasskog tribunala Karla del Ponte tokom predstojeche posete Beogradu dobije pozitivnu poruku o spremnosti za dalju saradnju sa Tribunalom. Stav EU o saradnji SCG sa Hasskim tribunalom je dobro poznat, a vlasti u Beogradu su se, uocci poccetka pregovora o sporazumu o stabilizaciji i pridruzzivanju sa EU, obavezale na nastavak saradnje sa Hagom, rekao je Solana na konferenciji za novinare.\nOn je istakao da je u razgovoru sa predstavnicima crnogorske vlasti i opozicije, stekao utisak da postoji moguchnost da posle izvesstaja Venecijanske komisije dodje do dijaloga vlade i opozicije u Podgorici o referendumu o nezavisnosti.\nVisoki predstavnik EU je dodao da je Unija ponudila da bude posrednik u tom dijalogu, ako to strane zzele.\nGovorechi o Kosovu, Solana je naglasio da che EU u potpunosti saradjivati sa specijalnim izaslanikom UN za razgovore o statusu Kosova Martijem Ahtisarijem i da je od "susstinskog znaccaja" da Beograd i Prisstina saradjuju.\nSolana se danas u Beogradu sastao sa predsednikom SCG Svetozarom Marovichem, potpredsednikom vlade Srbije Miroljubom Labusom, ministrom spoljnih poslova SCG Vukom Drasskovichem i sa predsednikom i premijerom Crne Gore Filipom Vujanovichem i Milom Djukanovichem kao i liderom Socijalisticcke narodne partije Predragom Bulatovichem.\nGlavni tuzzilac Karla del Ponte doputovache 8. decembra u Beograd.


Aleksandra Vuković, 19/02/2021\nPripadnici Ministarstva unutrašnjih poslova Republike Srpske uhapsili su tri lica na području Banjaluke čiji su inicijali Đ.J, N.V. i N.K. koja se mogu dovesti u vezu sa izvršenjem krivičnih djela prevare i izdavanja čeka i sredstava bezgotovinskog plaćanja bez pokrića.\nUhapšena lica su osumnjičena da su prošle i ove godine, a i ranije, lažno se predstavljajući kao zaposlena i odgovorna lica u banjalučkim preduzećima “Pro-ba”, “Aventus” i “Beling” dovodili u zabludu odgovorna lica iz više privrednih društava sa područja BiH.\n“Tom prilikom su od istih uzeli raznu robu u vrijednosti od oko 140.000 KM, čime su sebi pribavili protivpravnu imovinsku korist, a na štetu privrednih društava sa područja BiH”, saopšteno je iz MUP-a RS.\nMUP je, imajući u vidu da je istraga protiv ovih lica u toku, pozvao sva privredna društva koja su prilikom poslovnog odnosa sa preduzećima “Pro-ba”, “Aventus” i “Beling” i licima Đ.J. i N.V. oštećena u poslovnoj saradnji, da podnesu prijavu Upravi kriminalističke policije.\nTags\t#Banjaluka\t#hapšenje\t#mup rs\t#prevare


Odjeća koju muškarci ne podnose da vide na ženi! - Portal 072info\nOdjeća koju muškarci ne podnose da vide na ženi!\nInteresantan je podatak da je 11 posto pripadnika jačeg pola prekinulo vezu sa ženom, jer nisu mogli da podnesu njen stil odjevanja.\nOn je neodoljivo sladak, ali bi bio daleko privlačniji ako skine taj ružičasti džemper i ešarpu. Žene ove modne dodatke ne vole da vide na muškarcu, pokazalo je istraživanje TLC-a. Zanimljivo je da bi skoro polovina pripadnica ljepšeg pola pristala da izađe sa loše odjevenim muškarcem, prije nego sa onim koji slijepo prati trendove.Studija, u kojoj je učestvovalo 1000 muškaraca i 1000 žena, pokazala je kako će 64 odsto žena muškarca procjeniti na osnovu načina odjevanja, dok će 48 odsto tipova izgraditi svoj stav o djevojci na osnovu garderobe.\nInteresantan je podatak da je 11 odsto pripadnika jačeg pola prekinulo vezu sa ženom, jer nisu mogli da podnesu njen stil odjevanja.\nJeftine ekstenzije, pirsing na licu, previše šminke, tanga gaćice koje vire iz pantalona, previsoke potpetice, iskrzan lak na noktima, sportski kombinezoni i leopard print su stvari koje odbijaju muškarce. Kako vas ne bi gledao ispod oka, čime možete umanjiti šanse da ostavite dobar utisak, najbolje je da izbjegavate kosu sa šarenim pramenovima, velike minđuše, dokoljenice, svečane kombinezone i trenerke.\nOno čega bi tipovi trebalo da se odreknu ako žele da osvoje damu su ženski šalovi, cipele sa potpeticom, minđuše, duboki V izraz na majicama, dugačke ogrlice i prekratke pantalone. Takođe, moraju da se odreknu farmerica koje padaju prenisko, bejzbol kape okrenute naopako i čarape u kombinaciji sa sandalama.Poznate dame kojima su muški učesnici istraživanja dali najvišu ocjenu su Kejt Midlton, Dženifer Aniston, Kejt Mos, Viktorija Bekam i Dženifer Lopez.\nDNEVNI HOROSKOP 20.03.2015.


Vesti online / Sport / Fudbal / Ronaldo dolazi na ceremoniju dodele Zlatne lopte\nRonaldo dolazi na ceremoniju dodele Zlatne lopte\nPredsednik Svetske fudbalske federacije (FIFA) Sep Blater rekao je danas da će igrač Real Madrida Kristijano Ronaldo prisustvovati ceremoniji dodele nagrade "Zlatna lopta".\nDolazi u Cirih: Kristijano Ronaldo\nŠpanski mediji su pisali prošle nedelje da Ronaldo neće doći na ceremoniju dodele nagrade zbog izjave Blatera da on "provodi previše vremena kod frizera" i da je "komandant na terenu".\n"Ronaldo će doći na ceremoniju", rekao je Blater španskim medijima.\nCeremonija dodele nagrade za najboljeg fudbalera godine "Zlatna lopta" biće održana 13. januara u Cirihu, a kandidati za osvajanje prestižnog priznanja su Ronaldo, Lionel Mesi i Frank Riberi.\nZlatna lopta 2013\nFUDBAL Venger: Zlatnu loptu ne treba dodeljivati!\nFUDBAL Ronaldo: Mislim da će Mesi ponovo osvojiti Zlatnu loptu!


Knjižara i daroteka „Vayolet“: Školski pribor, garderoba za celu porodicu, pokloni plaćanje računa i još mnogo toga - Portal Moj Bečej - Bečejske opštine iz ugla građana!\nNalazimo se na adresi Proleterska 12 u Bečeju\nKnjižara i daroteka „Vayolet“ nalazi se na adresi Proleterska 12 u Bečeju. Upravo na ovoj adresi možete naći kompletan školski pribor za vaše đake, školske torbe, igračke i odeću!\nPored toga, u ponudi imate veliki izbor garderobe za celu porodicu, a ako nemate ideju za rođendanski poklon, u knjižari i daroteci „Vayolet“ možete potražiti idealan poklon za sve uzraste.\nNa ovoj adresi možete čak i da platite račune i obavite transfer novca!\nPonedeljak – Petak od 7 do 13 i od 17 do 19h\nOznake: BečejGarderobaIgračkeKnjižara i darotekaodećaOlovkePokloniProleterska 12RančeviŠkolski priborVayolet


Преговори "Астра-Зенеке" и ЕУ о испорукама вакцина одложени за сутра\nHomeVestiPregovori „Astra-Zeneke“ i EU o isporukama vakcina odloženi za sutra\n27/01/2021Redakcija BALKAN TVVesti, Vesti iz sveta0\nSastanak britansko-švedske farmaceutske kompanije „Astrazeneke“ i Evropske unije na kojem je trebalo da se razgovara o isporukama vakcine tog proizvođača, odložen je za sutra, rekao je austrijski ministar zdravlja Rudolf Anšober, prenosi „Rojters“.\nRudolf Anšober je rekao da su pregovori između „Astra-Zeneke“ i EU, na zahtev britansko-švedske kompanije, odloženi za jedan dan, do sutra.\n„‘Astra-Zeneka’ je odložila današnju rundu pregovora za sutra. Sa moje tačke gledišta, to nije veliki problem“, rekao je novinarima Anšober, ponavljajući da bi proizvođač lekova trebalo da obezbedi broj doza vakcina prvobitno dogovorenih sa EU.\nIz kompanije „Astra-Zeneka“ nisu imali komentar, prenosi Rojters.\nRanije danas, neimenovani izvor EU rekao je da britansko-švedska farmaceutska kompanija „Astra-Zeneka“ otkazala sastanak najavljen za danas. Zvaničnik je dodao da je EU tražila od kompanije da pruži dodatna objašnjenja o svojoj najavi da će smanjiti isporuke vakcina u EU u prvom kvartalu.\nNajava „Astra-Zeneke“ da će u početku smanjiti isporuku vakcina Evropskoj uniji povećala je pritisak na 27-člani blok, posebno jer „Fajzer-Biontek“, prva vakcina koja je dobila odobrenje Unije, prošle nedelje nije isporučena u obećanim količinama.\nPredsednica Evropske komisije Ursula fon der Lajen posle najavljenih kašnjenja isporuka vakcina u Evropi poručila je da proizvođači vakcina protiv koronavirusa „moraju da ispune svoje obaveze“ i isporuče vakcine.\n„Evropa je uložila milijarde u razvoj prvih vakcina i stvaranje istinski globalnog opšteg dobra. Sada kompanije moraju da ispune svoje obaveze“, rekla je predsednica Evropske komisije u video obraćanju na Svetskom ekonomskom forumu u Davosu.\nEU je zaključila šest ugovora o vakcinama za više od dve milijarde doza, ali do sada su odobrene samo „Fajzer-Biontekova“ i „Modernina“ vakcina.


RTS :: Stano: Posle 10 godina dijaloga Beograda i Prištine vreme je za uspešan kraj\nPolitika Stano: Posle 10 godina dijaloga Beograda i Prištine vreme je za uspešan kraj\nponedeljak, 08. mar 2021, 13:11 -> 19:03\nStano: Posle 10 godina dijaloga Beograda i Prištine vreme je za uspešan kraj\nPovodom 10. godišnjice početka dijaloga Beograda i Prištine, u kome posreduje EU, u Briselu za Tanjug ocenjuju da je proces tokom prethodne dekade doneo "istinske promene" kada je reč o svakodnevnom životu ljudi u regionu.\n"Posle deset godina dijaloga vreme je da se krene dalje i proces dovede do uspešnog kraja", rekao je Tanjugu portparol EU Peter Stano.\nStano podseća da je specijalni predstavnik EU Miroslav Lajčak prošle nedelje bio u Beogradu i Prištini i da je od obe strane dobio uveravanja da postoji želja da se nastavi sa angažovanjem u procesu normalizacije odnosa, kojem posreduje EU.\n"Sada intenzivno radimo sa obe starne na postizanju sveobuhvatnog sporazuma o normalizaciji odnosa. Zemlje članice EU očekuju da se dijalog što pre nastavi i da vide Beograd i Prištinu angažovane na uspešnom zaključenju ovog procesa, i to što je pre moguće", kazao je Stano.\nKomentarišući stavove prištinskih zvaničnika, među kojima je i pobednik poslednjih izbora na Kosovu, Aljbina Kurtija, o stanju tzv. "Velike Albanije", portparol EU navodi da se od političkih lidera u regionu, uključujući i buduće institucije u Prištini, očekuje da rade na izgradnji međusobnog poverenja i konstruktivnih dobrosusedskih odnosa.\nOn dodaje da je specijalni predstavnik Lajčak tokom boravka u Prištini "o svemu" razgovarao sa Kurtijem.\n"Ono što i očekujemo jeste bolja saradnja u regionu i intenziviranje unutrašnjih reformskih procesa", rekao je Stano.\nPortparol EU zadužen za spoljne poslove naglašava da je za Brisel pitanje promene granica, uključujući zamenu teritorija ili bili neku vrstu ujedinjenja, "odavno zatvoreno pitanje".\n"Glavni cilj dogovora između Beograda i Prištine je postizanje sveobuhvatnog pravnoobavezujućeg sporazuma koji podržava regionalnu stabilnost, prihvatljiv je za obe strane u procesu i u skladu je sa principima EU. Obe strane znaju šta je izvodljivo, a šta nije", zaključio je Stano.\n"Pedofilija je najgrublje kršenje prava dece, neophodno da registar pedofila zaživi"\nDačić: Onlajn konsultacije predstavnika EP sa poslaničkim grupama u Skupštini od 19. do 22. aprila\nČović: Napad na manastir nova provokacija Prištine\nKo, kome i na koji način predlaže promene granica na Zapadnom Balkanu - postoji li "non pejper"\nRTS saznaje: EU o Zapadnom Balkanu 10. maja


Izvor: Sportske.net, 01.Apr.2020, 23:39 (ažurirano 02.Apr.2020.)\nUskoro potpisuje produžetak saradnje.\nKako prenosi "Sportando", KS Španije rešio je da produži saradnju sa aktuelnim selektorom Serđom Skariolom.\nOsvojio je tri Evrobasketa sa Špancima, kao i bronzu na EP 2017. godine, ima i srebri na OI 2012. godinei bronzu na Igrama 2016. godine, a minule godine je bio i prvak sveta >> Pročitaj celu vest na sajtu Sportske.net << sa Španijom, osvojio je Mundobasket u Kini.\nPredsednik Saveza Španije Horhe Garbahosa želi da produži saradnju sa Italijanom, koji obavlja i ulogu asistenta u Toronto Reptorsima.\nIdeja je da se saradnja produži do 2024. godine, čeka se odgovor 59-godišnjeg stručnjaka.\nIzvor: MozzartSport.com, 02.Apr.2020, 09:40\nJedna od prvih pomisli na nacionalnu košarkašku reprezentaciju Španije svakako je njen selektor, Serđo Skariolo. Iskusni stručnjak osvojio je zajedno sa državnim timom ukupno osam medalja, a od toga četiri zlatne, pa ne čudi što tamošnja federacija želi da obezbedi njegov ostanak na klupi....


You searched for Biljana Samardžić - Trebevic.net\nRezultat pretrage za: Biljana Samardžić\nProfesor na Filozofskom fakultetu u Istočnom Sarajevu Biljana Samardžić izjavila je da Srbi u BiH ne smiju dozvoliti da se srpski jezik utopi u bosanski.\nPovelja Kulina bana svetionik identiteta srpskog naroda u BiH\nStatus srpskog naroda u BiH neodvojivo je vezan za status srpskog jezika i ćirilice, a Povelja Kulina bana stoji kao svjetionik tog identiteta i postojanja, izjavila je Srni profesor na Filozofskom fakultetu Univerziteta Istočno Sarajevo Biljana Samardžić. – Moramo...\nOčuvanje srpskog jezika i ćirilice garant je opstanka Srba u BiH i regionu, istakla je danas u Istočnom Sarajevu profesor sa Filozofskog fakulteta Univerziteta u Istočnom Sarajevu Biljana Samardžić. Obraćajući se učesnicima Treće konferencije Srpske pravoslavne omladine pod nazivom...\nVečeras svečana akademija povodom 200 godina od objavljivanja “Srpskog rječnika”\nStudenti Katedre za srbistiku Filozofskog fakulteta Univerziteta u Istočnom Sarajevu organizovaće večeras na Palama svečanu akademiju povodom obilježavanja 200 godina od objavljivanja “Srpskog rječnika” Vuka Stefanovića Karadžića. Svečana akademija biće održana u Kulturnom centru Pale, s ciljem podsjećanja ne...\nPale: U petak svečana akademija povodom 200 godina “Srpskog rječnika”\nStudenti Katedre za srbistiku Filozofskog fakulteta Univerziteta u Istočnom Sarajevu organizovaće u petak, 11. maja, na Palama svečanu akademiju povodom obilježavanja 200 godina od objavljivanja "Srpskog rječnika" Vuka Stefanovića Karadžića.\nU organizaciji Srpskog kulturnog i prosvjetnog društva Prosvjeta sinoć su u Kulturnom centru u Palama eminentni filolozi i profesori Filozofskog fakulteta, Univerziteta Istočno Sarajevo Miloš Kovačević, Biljana Samardžić i Saša Knežević govorili o aktivnostima u Republici Srpskoj i Srbiji...\nOtvorena izložba slika likovne kolonije „ULJUP 2017″\nU organizaciji Udruženja ljubitelja umjetnosti Pale „ULJUP“, a u okviru „Gospojinskih svečanosti“ krsne slave i Dana opštine Pale večeras je u Kulturnom centru Pale svečano otvorena izložba slika likovne kolonije `ULJUP 2017`. Predsjednik Udruženja ljubitelja umjetnosti Pale (ULJUP) dr...\n“Stazama srpskog rukopisnog nasljeđa Bosne i Hercegovine”\nU KC „Pale“ sinoć je, u okviru manifestacije „Ljetna scena u Palama“, održana promocija knjige „Stazama srpskog rukopisnog nasljeđa Bosne i Hercegovine“ autorke dr Biljane Samardžić


FoNet portal :: Pretraga / tagId=37298\nTag: savet bezbednosti, Pogodaka: 32\nNovih pet članica\nGeneralna skupština Ujedinjenih nacija izabrala je pet zemalja koje će se pridružiti Savetu bezbednosti UN - Ekvador, Japan, Maltu, Mozambik i Švajcarsku.\nVeto obrazložiti skupštini\nGeneralna skupština UN konsenzusom je, odnosno bez glasanja, usvojia nacrt rezolucije da se pet stalnih članica Saveta bezbednosti, kada ulože veto, pozovu da obrazlože svoju odluku pred svetskom organizacijom.\nŠef civilne misije Ujedinjenih nacija na Kosovu (UNMIK) Karolina Zijade izjavila je večeras da je pozvala lidere u Beogradu i Prištini da se konstruktivno angažuju u dijalogu pod okriljem Evropske unije, dodajući da su dijalog i kompromis jedini način za stabilnost i sigurnost za sve.\nPodrška nalogu suda\nCrna Gora pozdravlja nalog Međunarodnog suda pravde kojim se traži hitno obustavljanje svih ruskih vojnih operacija na teritoriji Ukrajine, izjavio je večeras predsednik Crne Gore Milo Đukanović.\nDžonson traži sednicu SB UN\nBritanska vlada je jutros saopštila da će zatražiti vanrednu sednicu Saveta bezbednosti Ujedinjenih nacija, pošto je ruska vojska napala ukrajinsku atomsku centralu Zaporožje, u kojoj je izbio požar.\nPredsednik Rusije Vladimir Putin izjavio je danas na sednici Saveta bezbednosti Rusije da specijalna vojna operacija u Ukrajini teče striktno po planu i da se svi zadaci uspešno realizuju.\nNe odustajemo od VSTS\nRepublika Srpska sigurno neće odustati od formiranja Visokog sudskog i tužilačkog saveta (VSTS), izjavio je danas srpski član Predsedništva Bosne i Hercegovine Milorad Dodik.


Hoće li u Srbiji početi vakcinacija dece od 12 do 16 godina? Šta kaže STRUKA?\nNacionalne vesti - Utorak 08.06.2021 - 12:14\nRukovodilac Dečje klinike KBC "Dr Dragiša Mišović", dr Olivera Ostojić, kaže da su pedijatri uvek za vakcinaciju.\nI u Srbiji se razmatra odluka da se vakcinišu deca od 12 do 16 godina. Kako saznajemo, juče je kompanija "Fajzer" podnela zahtev našoj Agenciji za lekove i medicinska sredstva.\nDoktorka Olivera Ostojić kaže za RTS da su predijatri uvek za imunizaciju dece.\n- Vrlo dobro znamo da su u obaveznom kalendaru vakcinacije vakcine protiv bolesti koje su bile sa komplikacijama, negde i smrtonosne, a iskorenjene su i zahvaljujući njima mi imamo zdravu decu - navodi Ostojićeva.\nNaglašava da je pedijatrijski stav – vakcinisati sve što može da poremeti kvalitet života, rast i razvoj naše dece.\n- Apsolutno smo za to da decu od 16 godina treba vakcinisati, teških kliničkih slika je najviše bilo baš u tom uzrastu, oni se najviše kreću i najdruštveniji su, -dodaje Ostojićeva.\n- A i od 12. godine treba razmišljati o toj vakcini, jer i ta deca su ugrožena i prenosioci su infekcije. Videli smo da je vakcina i sigurna i bezbedna i da nema nikakvih komplikacija osim nekih lokalnih reakcija koje su normalne posle svake vakcinacije. Pedijatri su uvek za imunizaciju- poručuje doktorka.\n-Nemamo novih prijema, pacijente smo otpustili, pre par dana je izašao poslednji pacijent, beba iz Novog Pazara - kaže Ostojićeva.\nIstiče da imaju dobru organizaciju u dve odvojene zgrade, tako da su počeli da zbrinjavaju nekovid pacijente.\n-U jednom delu smo otvorili ambulante i tu nam sada najčešće dolaze postkovid pacijenti. Tu ih pregledamo, radimo neke laboratorijske analize, rendgen pluća, spirometriju da vidimo šta se dešavalo sa decom posle kovid infekcije - zaključila je doktorka.


Učenici srpske nacionalnosti u Vukovaru bez paketića - 20.12.2016, Sputnik Srbija\nUčenici srpske nacionalnosti u Vukovaru bez paketića\nUčenici Osnovne škole „Nikola Andrić“ u Vukovaru, koji pohađaju nastavu na srpskom jeziku, nisu dobili božićne paketiće zbog odluke rukovodstva tog programa... 20.12.2016, Sputnik Srbija\n09:08 20.12.2016 (Osveženo: 03:40 26.08.2021)\n© Flickr / USARJ HHC celebrates the holidaysDeca sa Deda mrazom\nUčenici Osnovne škole „Nikola Andrić“ u Vukovaru, koji pohađaju nastavu na srpskom jeziku, nisu dobili božićne paketiće zbog odluke rukovodstva tog programa, javio je sinoć hrvatski „Večernji list“.\nKako navodi taj portal, uprkos odluci gradonačelnika Splita Ive Baldasara kao darodavca da paketiće dobiju sva deca, zaduženi za program na srpskom jeziku su odlučili drugačije.\n„Prošle godine su paketići deljeni u školi i bili uručeni svoj deci, bez obzira na nacionalnost. Međutim, rukovodioci programa odlučili su da deca srpske nacionalnosti ne idu na dodelu, a to su pojasnili time da ima različitih roditelja koje prethodno nisu kontaktirali“, rečeno je u toj osnovnoj školi, a direktorka Josipa Kotromanović bila je nedostupna za komentar, prenosi veb-izdanje „Večernjeg lista“.\nGradonačelnik Vukovara Ivan Penava oštro je osudio taj postupak, dok je njegov zamenik iz redova srpske nacionalne manjine Srđan Milaković rekao da ga treba smestiti u okvire grada Vukovara i „sredine u kojoj živimo“.\nOsnovna škola „Nikola Andrić“ ima oko 230 učenika, od kojih je nešto više od 100 srpske nacionalnosti.


UNWTO donosi turizam za transformaciju Generalnoj skupštini UN - Turistički žurnal UNWTO donosi turizam za transformaciju Generalnoj skupštini UN - Turistički žurnal\nUNWTO donosi turizam za transformaciju Generalnoj skupštini UN\nGeneralna Skupština Ujedinjenih nacija sastala se na prvoj posvećenoj sednici o turizmu i njegovom ključnoj ulozi u inkluzivnom oporavku i rastu.\nTematsku debatu na visokom nivou sazvao je predsednik Generalne skupštine, Njegova ekselencija Abdula Šahid, u saradnji sa Svetskom turističkom organizacijom(UNWTO). U sali Generalne skupštine, predstavnici vlade pridružili smo se javnim i privatnim akterima u prepoznavanju jedinstvene sposobnosti turizma da pokrene pozitivne promene.\nTurizam za nadu i priliku\nKao prvi generalni sekretar UNWTO koji se obratio Generalnoj skupštini UN-a, Zurab Pololikashvili je naglasio ”Sada je vreme za izgradnju otpornih i miroljubivih društava, a turizam može pomoći da se to dogodi! Turizam je vodeći pružalac mogućnosti jer se zasniva na ljudima, gradi mostove i pomaže u stvaranju boljeg sutra za ljude svuda.”\nGeneralnom sekretaru Pololikashvil-u na sednici se pridružili su se predsednik Generalne skupštine i zamenik generalnog sekretara UN i predsedavajuća UNSDG Anima J. Mohammed, koja je istakla ”Svaki deo sistema Ujedinjenih nacija, uključujući UNWTO kao njenu specijalnizovanu agenciju za sektor, može iskoristiti turizam da nam pomogne da postignemo ciljeve održivog razvoja, od inkluzivnog rasta do osnaživanja polova i zaštite biodiverziteta.”\nPredsednik Generalne skupština, Abdula Šahid takodje je istakao značaj turizma, posebno za mala ostrva i države u razvoju. On je rekao Suočavamo se sa ključnom šansom da ne samo ponovo pokrenemo turizam, od kojeg mnogi zavise za svoje poslove i egzistenciju, već da ga transformisešemo kako bi bio otporniji, održiviji i odgovorniji.\nRasprava o ljudima, planeti i prosperitetu\nA Fireside Chat, kojim je predsedavao voditelj CNN International-a Richard Quest, održavao je izazove sa kojima se suočava oporavak turizma, baveći se kako najbolje pomiriti potencijalne kompromise izmedju potrebe za ekonomskim rastom i otvaranja radnih mesta uz unapredjenje napora za opštu održivost\nDebata na visokom nivou je takodje uključivala posebnu diskusiju okruglog stola fokusirana na turizam za ljude, sa naglasom na inkluzivnost. Potom je usledio okrugli sto o ubrzavanju klimatske tranformacije turizma. Završni treći okrugli sto bio je fokusiran na ponovno jačanje investicija u turizmu.\nStavljanje turizma u Generalnoj skupština\nUoči debate, generalni sekretar UNWTO Pololikashvili sastao se sa predsednikom Generalne skupštine UN Abdula Šahid radi razgovora o ulozi turizma u širem radu Ujedinjenja nacija. Predsednik Šahid je pohvalio rad UNWTO-a na vodjenju turizma prvo kroz najveću krizu u svojoj istoriji, a sada i kroz ponovno pokretanje i oporavak sektora. Sastanak na visokom nivou takodje je postavio temelje za potencijalno uključivanje turizma kao teme godišnjih debata ili tematskih sesija u okviru Generalne skupštine UN.\nIzvor: Travel Daily News\n„Vodič kroz srpski mentalitet” Mome Kapora\nSvetska turistička organizacija se vraća u sedište u Ženevi; svet počinje da se otvara!\nNova izložba u Novom Sadu – Migracije iz ugla umetnika\nMilatović: Prihodi od turizma u Crnoj Gori premašili 65% u odnosu na 2019.\nOtvoren Muzej budućnosti u Dubaiju